text:
Manga yunglat hte slam dat nngai
Moi kaji ten hta shalawt da gin ra ni e jahpawt jawng lung ten shagu mahkwn yu sai,
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Thursday, August 18, 2011
Thursday, August 11, 2011
Tuesday, August 2, 2011
SIMSA LAM JAHTA LET SHINGDU DE GAP
July praw (2) ya shana maga N Mawk lam de Wunpawng Mungdan Shanglawt Asuya hpyen hpung ni myen tsa ya hpa ni jawn wa ai mawdaw hpe hkap gap lai wa sai lam na chye lu ai. Myen dak kasa ni hte Wunpawng Mungdan Shanglawt Asuya kawn simsa lam jahta nga ai ten ya na zawn hkap gap ai lam rai nga ai.http://jinghpawkasa.blogspot.com/
Monday, August 1, 2011
Subscribe to: Posts (Atom)


c: text/html

text:
Jinghpaw Mungdaw kata Wunpawng Mungdan Shannglawt Asuya KIO/A hte myen hpyen asuya ni ya ten laja laja majan byin nga ai lam shiga na chye lu ai. N dai zawn KIA hte myen hpyen ni gap gasat ai shara gaw, Myitkyina mare kaw na pyi bawm nsen myawk nsen ni na lu ai shara kaw re lam mung na chye lu ai. Myen hpyen asuya a hpyen dai ni dap ting nawng nawng arum ara si hkala sum jawng ai lam hpe mung na chye lu ai.
Buga de na myitsu salang langai tsun wa ai hta, "ya ten myen hpyen a masha ni gaw hpa n chye ai mare masha matsan mayan re ai ni hpe myit kahpra myit kaprau shangun na matu, n teng n man ai shiga ni shamawng bu nga ma ai. Dai gaw kaga n rai; "Laiza de Asuya dap ni shang lu sai," nga ai shiga masu rai nga ai. Thainghmu Zay Yar Aung ngu ai wa, Laiza de she manap shat wa sha sana, nga nna ndau shabra ai mung 100 lang n-ga sai. Ndai zawn n teng n man ai shiga masu ni tsun shamawng ai lam gaw, Myen ni shanhte maga sum machyi ai lam grai law wa sai kumla hpe shadan shadawng ai lam mahtang rai nga ai hpe chye htai la ra ga ai" nga tsun dan wa ai.

robotstxt: allowed

filter: keep


text:
Norway Mungdan kaw du nga Chyu Rum Wunpawng hpung (Kachin Association Norway) hku nna Wunpawng mungdan kata majan tsinyam hkrum nga ai sai daw sai chyen myu sha ni a matu hte tatut shawng lam ginra ni hta apnawng nga ai myu tsaw share ninghkring ni a matu Tsaw Ra myit hte garum ningtum myen gumhpraw lap sen shi manga (kys-1,540,000) tup hpe garum jaw dat ai lam hte dai garum gumhpraw ni hpe seng ang ai committee kaw nna (July 8, 2012) shani atsawm sha hkap la lu sai lam hte, garum jaw ya ai Norway Mungdan kaw du nga ai chyu rum Wunpawng myu sha myit su Kanu, kawa, kahpu kanau ji nban yawng hpe na chying kabu chyeju dum sai lam shana dat ai.
Karum jaw Ya ai Hpu Nau Ji Nban yawng hpe Karai Kasang Bau Sin ya nga U ga hte shaman chyeju jaw u ga,
Sr. Zatau Hkawng Lum
Laiza


text:
Mungdan asuya ngu ai mying hte myen mungdan hpe woi awn nga ai myen asuya gaw, mungkan hpaji gade chye tim Hpan Wa Ningsang Chye Wa Ningchyang Karai Kasang hpe nlu la ai ni hkrai woi awn nga ai re majaw myen mungdan gaw ZAIBRU JANG NTSA KAW GAW GAP DA AI NTA hte bung mat sai. Lamu marang hte nbung laru ni gaw yawm mat wa ai lam nnga ai hta n-ga lani hte lani grau ja wa ai majaw dai nta gaw hten bya nna poi lawm mat wa na ten du sai. Hkrang sha ngam taw sai nta htingkraw hpe nbung laru kaw n poi lawm mat wa na matu asak matut gumhpraw lap 10000/- mi dan hpe 15/06/2012 ya shani kawn galaw shapraw lang hpang na hku rai masai. Lachyum gaw ya hkyak hkyak mungdan a shang gumhpraw hta pru gumhpraw grau law ra ai majaw NA GADOI DI LA NNA SHABYI GAN GAPA AI lachyum rai nga ai.
Maga mi hku yu ga nga yang shabri shabrai nlaw ai majaw mungdan kata ninghkap gumlang wa ai ni hte hpyen dap de lang ra ai grai law ai majaw mung rai nga ai. Ndai shabri shabrai ni hpe mung shata mi shata lahkawng sha jat ya nna ngut mai ai bungli nre majaw da sang nan lak san gumhpraw nan bai galaw shapraw la ra ai hku re. Ndai gaw myen asuya a (MYIT HTUM AI WA A JUM JU) nga ai baw nan rai sai. Mungkan kaw na shang gumhpraw gaw nnga re majaw tinang nan gumhpraw galaw shapraw la ra ai lam rai nga ai. Ndai zawn rai loi lam tam, gan gawat ai bungli hte mungdan gaw gap yanggaw ZAI BRU JANG NTSA KAW NTA GAW GAP AI myidi wa hte bung nga ai.
Dai majaw ndai ten hta KIO/KIA ni hku nna gap gasat jahkring lak mat htu dat jang nsa hti si mat hkyen sai myen asuya hpe asak bai matut ya ai hte bung na. Hpa majaw nga yang myen asuya hte KIO/KIA gap gasat jahkring lak mat nlu htu shi ai majaw mungkan kaw nna sut masa chyinghka wanglu wanglang hpaw ya na matu dau taw nga ai re. Dai majaw tsaw ra ai Chyurum Wunpawng Sha annau ni KIO/KIA Ningbaw Ningla ni a ntsa e chye na ya na re ngu kam ai. KIO/KIA gaw grai gap mayu nna gap noi taw nga ai ni nre. Annau ni myen gumshem a kata kaw na htani htanalawt lu na matu re ngu chye na hkap la ya na re ngu kam ai.
Sau Nan Du
08/06/2012


text:
Jinghpaw Mungdaw Mohnyin Ginwang Mohnyin ginwang Mawhan mare hte Nam Si Awng lapran Myitkyina Mandalay Wanleng lam kaw January (29) ya shana hkying (7:45pm) ten hta bawm langai kapaw lai wa sai lam shiga na chye lu ai. N dai Wanleng lam kapaw ai hta masha langai si hkrum lai wa sai lam hpe mung na chye lu ai.
MAWHAN NAM SI AWNG LAPRAN WANLENG LAM BAWM KAPAW
Jinghpaw Mungdaw Mohnyin Ginwang Mohnyin ginwang Mawhan mare hte Nam Si Awng lapran Myitkyina Mandalay Wanleng lam kaw January (29) ya shana hkying (7:45pm) ten hta bawm langai kapaw lai wa sai lam shiga na chye lu ai. N dai Wanleng lam kapaw ai hta masha langai si hkrum lai wa sai lam hpe mung na chye lu ai.
Labels: Jinghpaw Mung Shiga
2 comments:
- hkunman said...
-
Jing Hpaw kasa e..majan shiga n-na mat sai.
- January 31, 2012 at 7:36 AM
- Anonymous said...
-
Wanleng lam kapaw yang gaw anhte mung masha ni sha ayak gaw e.Myen ni law law nga ai kaw gaw hpa na n sa gap ma ai da i.Masing n nga ai majan rai sam ai. Ya hte na JAN MAI KAWNG MAJAN ni hpe yu yang lachyum n pru ai. Tinang a masha jasum , si hkrum ai sha re Myen langai mung nlu sat.Post dai hpe lu htim la tiim hpa mung n chye galaw bai wa mat. dai kaw zing la nna shara la da shara majan je sam ai ngu yang mung bai nrai.mau pi mau ai hkau pi rai ai lu nga hkan galaw n pu na hpyen ma ni sha jam jau. du kaba ngu na wa gaw ngut jang she mawdaw hte grai wa zawn zawn rai sa wa masu.
- February 3, 2012 at 7:28 AM


text: Wunpawng Mungdan Shanglawt Asuya Sam Mung daju Dap Ba (4) npu ginra rai nga ai Yi Hku mare kaw July (1) ya shani hta majan byin ai majaw myen hpyen la ni gaw mara kata mare masha (20) hpe rim woi mat wa ai hta na n kau mi hpe bai dat ya sai lam shiga na chye lu ai. N dai zawn rim woi la hkrum ai ni kaw na marai (3) hpe gaw grai adup zingri kau ai lam, n dai (3) hta na (2) hpe gaw dat ya nna Slg. Galai Zau Ba ngu ai wa hpe gaw ya du hkra n dat ya ai lam shiga na chye lu ai. Slg. Galau La hpe gaw ladu lai hkra a dup zingri nna ya du hkra dat ya ai lam n nga ai sha n ga, si ai hkrung ai pi n chye ai lam hte gara kaw rim tawn da ai hpe mung gadai n chye ai lam shiga na chye lu ai. N dai zawn mare masha ni hpe mara kata rim zingri ai lam gaw July (1) ya shani hta byin ai Yi Hku mare na majan hta myen hpyen du kaba langai hkala hkrum ai majaw re lam hte, dai hpyen du gaw jit bawng majaw kaw pala hkra nna ya ten Muse tsi rung kaw shim ai hku tsi tsi hkam la nga ai lam shiga na chye lu ai.


text:
Tsaw ra ai W.P mung dan a matu asak up nawng mat sai myu tsaw sha re shagan yawng hpe an hte NZ du w.p myu sha ni hkung ga jaw dat ga ngai.
Feb 5 ya gaw an hte galoi mung myit dum nga ai rawt malan n htoi rai nga ai.an hte mai gan du a myu w.p shani an hte a w.p mung dan hpe tsaw ra yang w.p mung dan gaw nang ngai hpe galoi mung myit mada let la nga ai. lai wa sai 2008 ning hta an hte a galaw sawa sai lamang ni hpe bai myit yu dat yang grai n gun lu ai lam ni law law nga wa sai.bai matut nna dai ning 2009 ning hta mung an hte a myu shalam yan hta nang ngai dang di dang dep ai hku an hte a myu sha lam yan hta sha da ta gin dun let grau nna shakut shaja sawa ga.
Dai ning May shata n htum yang New Zealand mung dan hta Refugee hku hting gaw 6 bai du jat na lam hpe mung matut nna NZ immigration shiga dap kaw nna kahtap let chye lu ai.bai du jat wa na hting gaw ni hpe mung lai wa sai ten hta shada garum lam woi madun matsun la hkat ai zawn bai garum shing tau la hkat ga.NZ immigration kaw na ni an hte kachin ni hpe myit n gun grai lu taw nga ma ai.
Shan hte hku nna an hte hpe mu mada ai lam hta No.1 sha da tsaw ra garum madi sha daw ai lam hta n gun lu ma ai hte an hte kaw na hpaji la ma ai.No.2 Ning tawn ai a myu ma sha langai mi rai ma ai nga nna masat lama ai.No.3 san san seng seng chye nga ai hpe mung ma sat la ma ai.grau nna nna gaw an hte a shakut shaja ai lam ni hpe shan hte grai n gun lu ma ai.
Du na 2020 ram hta gaw mung kan a hpaji lam hta P.h.d jan mau hpe yawm dik ma rai 7 lahta gup lu na re ai hpe ya kaw nna maram masam da lu sai.an hte a kashu kasha ni a hpaji lam hta an hte kanu kawa ni a tsam htum hkra lam woi ma tsun jaw ga.an hte a kashu kasha ni hpe ten shagu an hte a amyu ru sai lam hte tinang a amyu ga hpe tinang a nta kaw a tsam dat let sharin ya ga.
Anhte a kashu kasha ni la ni mi hta an hte a W.P mung dan hpe jaw teng ai hku shading sha rai lu mat na re.a ten hte a hkaw a hkang lu ai ten hta gum gai ding la ma hkra hpaji lam hta grai sha kut la ga. Anhte yawng a ntsa kaw hpan karai shamam chyeju jaw ya taw ai hpe myit yu let matut nna an hte a shawng lam hpe K.K kaw kyu hpyi ap nawng let shakut shaja sa ga ngu lai ka kadun hte shana dat ai.yawng a ntsa hta K.K bau sin ya u ga.
Slg.La Kang Dau Hkawng
NZKC Ning Baw


text:
Laiza News: update photo news
Myitrum Manang ni, Ya yang machyi
taw nga ai Ma nkau mi a sumla shagun dat ai. Mani hpawt jau jau sumdu Henry Naw
Seng ngu ai asak shata 9 gaw, 3 ya sha mase, madawn, kahtet nna 3:00AM hta Madu
Yesu woi la sai. Manap jau jau makoi mayang kau ai hpang e she shiga lu la ga
ai majaw, sumla n lu dem la kau ai. Ya shagun dat ai sumla kaw Kanu pawn da nna
hkyi nyi nga ai ma a hkyi hpe yu yu ga. Atsit re. Shi machyi ai 6 ya rai sai.
Hkalam Naw re. Machyi ai Ma ni yawng n law htum bat mi daram na ma ai. Mai wa
sai ni hte naw byin nga ai yawng, 100 grup-yin rai sai. Hpunpyenbum gasat poi e
Chemical grai jahkrat bun masai majaw, makau na Jeyang hpyen-yen dabang na Ma
ni grau katut sha ma ai.
1987 hta, Nahpaw - Pajau Myen
shadut majan hta mung, Pyenli kaba hte bom jahkrat ma ai re. Dai shaloi, 5 ning
a npu na Ma ni machyi nna si mat ma ai. Asak 6-7 re ai Ma ni gaw, bawnu hte
hkumhkrang bawngring ai lam lanyan dik mat ma ai. Ya mung dai zawn n byin u ga.
Kyu hpyi dum mi yaw.
JIC


text:
“Masha” nga ai majaw, “amying” nga ai rai kun? “Amying” nga ai majaw, masha nga ai rai kun? Dai hta loi mi kata lam nga yang, “amying” a majaw, gahkyin gumdin wa ai rai kun? snr. “amying” a majaw, hkrat sum wa ai rai kun? “Amying” gaw “masha” hpe jahten ai rai kun? snr. “Masha” madaw “mying” jahten ai amu shabyin ya ai rai kun?
Shaloi mungkan masha ni gaw “mying masa” hpe gawgap ai rai yang, lachyum htai la ai mung dai hku rai na re. Raitim “Amyu” langai gawgap ai rai yang gaw, masha rusai (Anthropology) lam hta madung tawn nna mying hpe dai amyu a jasat jasa hta shadan dan na rai nga ai.
Mying hte Mungkan a Shingra Tara
Shingra tara ngu ai hpe chye na hkawn lu ai zawn, n dang hkawn lu ai lam mung nga ai. Jaw ai lam gaw, shingra tara ngu ai gaw tengman ai lam rai nga ai. Hpa majaw nga yang, dai shingra tara a shingdu e “n shut n shai shadan dan ai hkrang nga ai laisa lam” a majaw re. Ga shadawn- ningsin, ninghtoi, hpun kawa ni a hkrung nga ai laisa tara lachyum shingra tara gaw, chyahtum chyalai, tengman ai lam hte matut nga ai majaw re.
Dai gaw, mungkan masha yawng chye na tawn da sai Karai Kasang re nga nna Thomas Aquinas tsun sai. Dai hpe yu yang, “Jinghpaw” ngu ai mying gaw anhte amyusha ni a “tengman ai shingra tara” hpe shadan ya nna, dai gaw tengman lam, shut ai lam n re hpe mu lu ai.
Amying gaw amyu langai a Zinwa ai maka kumla
Amying gaw Aga, Shingra bung ai amyu, sai hkringhtawng dinghku masha, ginru ginsa rum ai dinghku masha, htunghking ningli hte ngasat ngasa bung ai amyu dinghku masha ni a zinwa ai maka kumla ahkyak rai nga ai. Bai nna, amyu langai a myit jasat, ngasat ngasa, labau maumwi, makam masham, htunghking ningli, ginru ginsa lamuga hpe du hkra shadan dan nga ai re.
Dai rai nna, “Jinghpaw” ngu ai mying hkawt gaw anhte amyu ting a “Nga nga ai lamBeing”3 hpe zinwa ai maka hku nna mungkan de htawng dan ya nga ai. Ga shadawn- Jinghpaw ga, Jinghpaw laika, Jinghpaw maumwi, Jinghpaw Labau, Jinghpaw Htung, Jinghpaw ga/mung, Jinghpaw du ni, Jinghpaw nsen, Jinghpaw hpyendap, Jinghpaw tsi mawan, kaga ni law law hte...gaw dai amyu ting a tengman ai common symbolism(zinwa ai maka masat) nan rai nga ai.
Ndai “Jinghpaw” ngu ai mying gaw, zinwa ni shingra rai nga ai hpe mungkan hta n-gun kaba dik ai amyu British ni hte mungkan hta makam masham kaba dik ai, hpaji chye ai, American sasana ni gaw asak apnawng nna, ban hte ban anhte buga e sasana galaw, anhte hpe sawk, bumga shara shagu Aga, Laisa ni gahkyin nna, zinwa ai mying “Jinghpaw” ngu ai hte anhte hpe asak jahkrung ya sai.
Zinwa ai lam, Commonness ngu ai lam nga ai majaw, zinwa ai mying lu wa ai she re. Shanhte ni jahten sharun na myit nna masing jahkrat na anhte hpe “Jinghpaw” ngu chye na, myit hkawn, masat ai n re. Anhte nan lai jasat nna, anhte a “Commonness” hpe shadan nga ai majaw re. Shaloi anhte Chyurum sha ni a Commonness, zinwa ai lam gaw “Jinghpaw Byin Nga Ai Lam – Kachinness” rai nga ai lam re.
Commonness ngu ai lam gaw hkik hkam ai, ring chying ai, n-gun ja ai, amyu kaba ai hte mungdan madu rai nga ai kum la re. Amyu kaji langai hta Commonness ngu ai n ra ai. Raitim, dai amyu gaw kaba wa let amyu law law bai shangai wa nna ring chying wa jang,Commonness zinwa ai lam gaw ra nan ra wa sai. Dai ni mungkan hta hpaji gaw “Zinwa aibandung” rai nna, zinwa ai ga “English” hpe lang nna sharin la ra ai.
Anhte a Jinghpaw rai nga ai lam (Kachinness) Aga, Laika, Mungtsaw masa, Hkam sha masa, Mayu-Dama, Kahpu-Kanau daw ang ai masa (kinship system), Htung lailen, Maumwi, Ginru ginsa, lamuga, Yaw shada ai, shakut shaja nga ai lam ni gaw, daini anhte ni a “tengman lam majing rai nga ai” hpe shadan nga ai re.
Shaloi “Burmeseness” gaw anhte a zinwa lam mai byin na i? Bai “Wunpawng” ngu ai mying gaw anhte a zinwa ai lam rai na kun? Aga, laika, ginru ginsa, labau, htunghking tarashang rai nga ai kun? Ndai gaw anhte a tsawm htap mai kaja, dam lada ai myit jasat hpe shadan dan ai maka langai gaw rai nga ai.
“Wunpawng” ngu ai gaw, KIO ni a Chyurum sha ni kahkyin gumdin ra ai ngu ai ningmu langai hte sha woi jai lang hpang wa ai re. Dai hku jai lang ai ban mi jan wa sai, kaja wa gaw kahkyin gumdin ai lam nga sai kun? Commonness ngu ai hta “kahkyin na langai” sha n-ga ai. “Jinghpaw” ngu ai amying gaw amyu ting hte seng ai zinwa ai lam hpe madung dan ai lam re hpe mu lu ai.
Dai re majaw “amying” ngu ai gaw amyu kaba langai a Zinwa ai lam Commonness hpe madun dan nga ai re. Dai zinwa ai lam gaw amyu langai hkikhkam ngang kang lam hpe shabyin ya nga ai. Ga shadawn: Israel.
Shamyet shanat laika: 1. Linda Smith and William Raeper, “A Beginner's guide to idea” Oxford;England, 1991, Page 35-38, 2. “Ethnic group”: In Britannica Ready Reference Encyclopedia, 275. 3. Hkalup Sasana Labau, Cahtolic Sasana Labau, bai British Colony ni a labau hta mu lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
New Zealand du Jinghpaw wunpawng myu sha ni kawn dai ni anhte a mungdan hta W.P Mungdan shanglawt asuya ntsa myen asuya kawn laja lana htim gasat ai majan hkrun lam hpe AUNG DANG ai hte padang dip lalu na matu hte hpyen yen tsin yam masha ni a matu hkying hkum 12 lusha gam kyu hpyi lamang hpe NZ Mungdan mare kaba lahkawng hta galaw lai wa sai.
Dai ni anhte kam hpa na gaw hpan wa karai sha nga ai,anhte a lam hpe dai madu hta ap da yang shi shabyin na ra ai,ngun dating na myit nden sha ja nga ga.
Hkying hkum 12 lusha gam akyu hpyi
New Zealand du Jinghpaw wunpawng myu sha ni kawn dai ni anhte a mungdan hta W.P Mungdan shanglawt asuya ntsa myen asuya kawn laja lana htim gasat ai majan hkrun lam hpe AUNG DANG ai hte padang dip lalu na matu hte hpyen yen tsin yam masha ni a matu hkying hkum 12 lusha gam kyu hpyi lamang hpe NZ Mungdan mare kaba lahkawng hta galaw lai wa sai.


text:
N dai lam hpe hpu nau n kau mi tsun dan mi nga lajin ai majaw, dang ai made tang madun ai re. Laiwa sai 1946 ning August (15) ya hta, Myitkyina Manhkring mare, lawu tsang jawng wang e, Jinghpaw Mung Myitkyina, Manmaw, Sinli na Du (100) hpe Mr. Stevenson hte Mr. North wa Myen hte rau Shanglawt hkum la, la jang Jinghpaw ni hpe dip sha na lam tsun ngut ai hpang, 1946 November (15-18) ya hta Myitkyina, Manmaw, Mungmyit Sinli na Du Salang (2,000) daram Wunpawng Jinghpaw ni mung myen mung Shanglawt a lam hta gara hku shang lawm na matu, Myitkyina Shatapru Manau pa e du zup ma ai. Bai nna, mung masha (5,000) jan lawm ai padang manau mung ka manau masai.
Dai Du Salang ni hta n kau mi gaw, myen hte Shanglawt rau la ga nga ai, n kau mi gaw English kaw a ding tawk hpyi ga nga ai ni mung nga ma ai. Sama Duwa kachyi mung n hkraw ai. Dai ten Jinghpaw ni hta BA awng ai gaw, Duwa Shan Lum hte Duwa Hkun Nawng sha re ai lam chye lu ai. Sama Duwa mung English hpe sa shaga na ngu ai gaw, nyau a du de dingsi noi shangun ai yu hpa rai nga ai. 1942 daram hta, Japan Kamaing Bumdu byin ai pyi English n ra ai majaw sha re. Dai majaw hpang jahtum e, myen hte Shanglawt rau la na, raitim, Shanglawt lu jang Jinghpaw ni hkrai san, Gumsan Magam Mungdan (သီးျခားကခ်င္သမၼတႏုိင္ငံ) galaw la na yawng myit hkrum daw dan masai.
1946 November (27) ya hta, General Aung San wa Myitkyina mare de du lung wa nna, Mr. Stevenson lung yang lawm ai Jinghpaw Du (100) hpe bai shaga let Manghkring kaw zuphpawng galaw sai. Shaloi shawng e Jinghpaw Du ni dawdan da ai myen hte Shanglawt gaw rau la na ngu ai laika hpe tang masai. Aung San wa mung laika hpe grai myit lawm let azi yu ngut ai hpang, myen hte Shanglawt rau la na nga ai grai kaja sai, raitim nanhte Jinghpaw ni hkrai lak san Gumsan Magam gaw de la na nga ai gaw nanhte Jinghpaw ni hkrai san mung n gun n rawng ai, yawng lawm ai Gumsan Magam Mungdan gaw de sa wa ga nga ai.
Shaloi Jinghpaw Du Salang ni gaw, anhte gaw masha n law ai bum masha re. Nang (Hpa-Sa-Pa-La) hpe lit hkam ai i? ngu san dat mu ai. Shaloi Aung San mung (Hp-Sa-Pa-La) ningbaw re. Tsun yu yang n hkraw jang gaw, nanhte Jinghpaw ni tsun ai de tsap mat na n ngai. Ningbaw shara na mung pru mat na n ngai, nga hkam tahka nga ai majaw Du Salang ni 1947 February (12) hta Panglong zuphpawng lung ai re. Dai hpawng hta myen hte shara magup madang maren sha rai na, shara magup hta Democracy ahkaw ahkang hkam sha lu na, Shanglawt lu ai hpang n tara dip sha wa jang anhte a du manat wa jang lamat na, mung hpawng myen mungdan na anhte pru mayu ai shaloi pru na ngu dawdan da ai re.
Raitim myen gaw, 1947 Panglong Agreement hpe n hkrut lapran na hka mat di kau ai majaw, Munghpawm myit n rawng ai myen hpe gasat ra ai re.
Duwa maran Zau Awng (USA)


text:
LAJA YANG KAW GASAT
Labels: Jinghpaw Mung Shiga
5 comments:
- hkunman said...
-
Myen Tsadan wa Lagaw lahkam myi pyi n-mai htawt ai hku. a-nut jaw mu. panglai.de gawt sharu bang kaw lu mu ga. God, a-chyeju hte.
- April 23, 2012 at 10:36 PM
- christopher said...
- This comment has been removed by the author.
- April 23, 2012 at 11:04 PM
- padang yesu said...
-
K K hta sha grau manoi manat ga .
dai ram wa myi she rai wa yang gaw nmai yu shalai nga sai,
myen hpen ni nga shara la tawn ai hkan laknak tawn ai lu shani htaw tawn ai hkan myitchyina myen hpen ginjaw hkan hkrak tup ya jang galaw ra sai ladat ni re.
- April 24, 2012 at 12:21 AM
- christopher said...
-
Zing ri hkrum ai lam gaw ntsun ra sai ndang sha rang sai n-dang hti sai.hti magang pawt magang re.ya prat gaw myen ngu ai wa hpe gaw masan dum ra ai prat nrai sai.myen ngu ai gaw moikaw na masu hkalem mayu ai myit,manang wa machyi hkrum jang she myit pyaw ai DU SAT AMYU re.sha alung wa ai maw daw da lu sha da n lu shalai na hku yawng 2,sha myit kau ra sai.mau nga nmai sai annau ni.htawng hpang 2030 ram du jang gaw makam masham lam pi mat mat na ram rai wa sai.
- April 24, 2012 at 12:26 AM
- christopher said...
- This comment has been removed by the author.
- April 24, 2012 at 12:26 AM


text:
Putao kata kaw jak sau hte gunrai manu gaw lani hte lani grau grau rawt wa ai rai nna 1 Liter kaw Jak sau manu (8000) daram du wa ai majaw Mung shawa ni hkwm sa hkawm wa yak hkak nga ai lam chye lu ai.
Ndai zawn jak sau manu rawt wa ai gaw lai wa sai shata kaw na Myen Hpyen Dap ni KIA Masat (1) Dap Ba Uphkang ai ginra de htu shadut htim gasat wa ai majan a majaw Sumpra Bum lam de gun rai htaw modo ni ndu shang mat ai majaw Jak sau manu hte gun rai manu rawt wa ai re nga nna  Sara Tu Raw shana wa ai.
Jak sau manu sha n-ga Jum ni mung shawoi na hta grau rawt wa nga ai re, ya na zawn gun rai manu rawt ai gaw Putao myo sha n ga Machang Baw, Nog Mung hte dai grup yin mare kahtawng  shagu byin nga ai rai nna ya ten Putao Myo uphkang Salang ni kawn jak sau ni hpe n dut na matu gan jahkring da ai re hpe Sara Tu Raw kaw na chye lu ai.
Photo; Tu Raw


text:
Hkalam Samson ( KBC Amu Madu )
Mahta ai Chyum Laika -Hk.Hk.Lb 12:31,32- Gsh. 29:18 -Yh 8:31-32, Lk. 4:18-19
Ga Nhpaw
Nawku hpung hpe mungkan a shinggan kaw de da ai n re.
Mungkan kata hta de da ai nawku hpung re. Daini anhte makau grupyin
hta byin nga ai masa lam mahkra gaw nawku hpung hte seng ai lam
ni chyu re (Yawhan 17:18). Wunpawng sha ni a lawt lu lam gaw nawku
hpung a tsap ai Karai masa hta grai mahta nga ai. Anhte nawku hpung jai
lang ai Karai masa shut mat yang anhte a n-gun atsam hpe amyu sha lam
hta hpa asung n jashawn lu na re. Dai majaw anhte amyu sha ni a matu
akyu rawng asung shang ai ramma ni tai wa na matu KBC a Karai masa
hpe atsawm kaja jai lang ra nga ai.
I. KBC A Awmdawm hte seng ai lam
Hkalup makam gaw awmdawm (freedom) rai nga ai. Kam
sham ai ni yawng hkingjawng re. Buga a hpung hta awmdawm ahkaw
ahkang nga ai. Kaba dik ahkaw ahkang gaw, hpung shawa kaw re. Dai
majaw Myen mung gaw (tmPm&Sif) hku up hkang nga tim, KBC gaw
(Democracy) hte sa nga ai gaw Sasana hpang ai ten kaw na rai nga ai.
KBC gaw awmdawm (freedom) ngu ai hpe chye na myithkawn chyalu re.
Dai majaw Wunpawng sha ni a mung masa lam hpe yu ai shaloi KBC a
tsap shara gaw awmdawm re hpe asan mu mada ga ai.
1. English governor kaw ahkaw ahkang woi hpyi ai lam hpe KBC a
hpung up sara rai nga ai Pangmu Duwa Lahpai Zau Tu hte Hpaji Du
Maran Robin yan woi awn sai. Wunpawng myu sha Du Salang ni (56)
lawm rai, 1924 Dec 29 ya shani Yangon de sa du nna lawu na ahkaw
ahkang ni hpyi lai wa sai.
(1) Jinghpaw ginra hpe Sammung zawn laksan ginra shatai nna,
Ginwang kaba Du (Commissioner) langai san tawny a na.
(2) Hpaji lam hta hpang hkrat nga ai majaw, laika sharin jawng ni hpaw
jat ya na hte jawng ma ni hpe jawng lung jarik madi shadaw garum
ya na.
(3) Lawu mung ga hte maren tsi rung, tsi gawk ni hpaw tawn ya na hte
ja gumhpraw n hkrat ang ai sha, tsi mawan gawn lajang hkam la lu
na.
(4) Jinghpaw Bum ga hte hkai lu hkai sha hpaji hte hpaga yumga lam
hpaji sharin jawng ni hpaw tawn ya na.
(5) Amyu sha akyu ara gunhpai na hte mungdan Asuya hpe garum
madi shadaw lu na matu Amyu sha Wuhpung langai hpaw ninghtan
tawn lu na hpe ahkaw ahkang jaw na hte lam matsun woi awn ya
na.
(6) Jinghpaw amyu sha ningbaw ningla ni hpe mung, Asuya a
Parliament Rapdaw hta shanglawm lu na ahkang hpaw ya na.
2. 2012 ning (Jan 29 - Feb 1) ya Kutkai Ginwang, Kawng Hka Buga
Hkalup Hpung hta galaw ai (24) lang na KBC Kasa hpawng hta lawu
na hte maren myithkrum dawdan saga ai.
“(JHZ/K.2-2012) 119 lang
na KBC Dawdan Komiti hpawng na dawdan minutes (JHZ/D.63-2012)
hte maren, Jinghpaw Wunpawng mungdan hta Karai Kasang jaw ai
awmdawm ahkaw ahkang lu na matu JHZ shingwang ting hta 2012
ning Feb (13) ya jahpawt 6:00A.M kaw na, (14) ya jahpawt 6:00A.M
du hkra (hkying hkum 24) lusha gam akyu hpyi ai lam galaw ga ngu
yawng myithkrum sai”.
II. Awmdawm hpa majaw rai ra a ta?
1. Sasana n shang shi ten na Wunpawng sha ni
1877 ning a shawng daw de Wunpawng sha ni a nga sat nga sa gaw
n’htoi n lu tim, hkikhkam wa sai hpe Labau Sara ni tsun hta na yu ai
hte, sawk sagawn da ai laika ni nga ai hpe hti ga nngai.
Miwa mung,
Mangshi kaw nga ai Du kaba Manam Tawng sawk sagawn da ai laika
hta Wunpawng sha ni grai hkikhkam lai wa sai lam ka da ai (Hpri prat
hta Jinghpaw ni up lai wa sai lam) tsun ga nga yang Wunpawng sha ni
gaw tinang lamu ga hta tinang madu tai let nga pra wa sai labau gaw
teng sha re hpe kadai n lu nyet nga ai.
2. Sasana shang ai hpang na Wunpawng sha ni
Wunpawng sha ni kaw Sasana shang ai kade n na yang 1885 ning
hta Myen mung hpe Inglik ni zing la kau sai. Dai hpang Inglik ni gaw
kaga amyu lakung ni hpe bai zing la na shakut mat wa ai hta Jinghpaw
ni hte mung gasat hkat nna jahtum lu zing la kau sai.
Dai hpang up hkang loi na matu Myen mung kata kaw bang kau nna, India kaw na up hkang lai wa sai. Myen mung hpe Inglik ni shanglawt jaw hkyen
wa ai ten, Awng San gaw Jinghpaw mung de lung nna shanglawt
rau la na matu tsun ai. Jinghpaw Ningbaw ni nkau mi myit n hkrum
tim jahtum hta, myen hte shanglawt rau la n-htawm, Wunpawng sha
ni a ahkaw ahkang hpe myen kaw na bai la na maga de rai mat ai.
Panlung Ga Sadi gaw sakse tai sai. Sasana shang tim, Karai Kasang
hpe n chye ai Sama Duwa Sinwa Naw woi awn ai kaw Hkristan tai sai
ningbaw ni hkan mat ra ai.
Ga san gaw; Hkristan tai sai ningbaw ni hpa majaw lit n la gwi a ta?
Myen masu na hpe yawng chye tim hpa majaw ahkaw ahkang hpe shalai kau a ta? Dai ten na janmau lu sai ningbaw ni tsang 4 sha chye ai Sama wa a hpang hkan nna, daini na zawn woi jamjau hkra galaw da ai hpe kadai re ngu mara shagun na?
Dai ten na Nawku hpung a Karai masa majaw kun? (sh) Mung
masa hpe karai mung myit n lawm ai majaw kun? Daini na byin nga
masa hta htawm hpang na anhte a amyu sha ni mara shagun ai lam
n hkrum hkra anhte lit grai nga sai hpe dum ra ai.
III. Awmdawm hte Federal
Shanglawt Asuya a ningpawt ninghpang gaw dai tara hta
“Gumrawng Gumtsa Mungdan” byin wa na matu rai nga ai. KBC mung
“Karai Kasang jaw ai awmdawm ahkaw ahkang lu hkra” ngu daini du hkra
kyu hpyi nga dingyang re.
Daini Myen Mung Asuya gaw Federal hpe lachyum kaga hku chye na nga ai hpe mu lu ai. Bai Shanglawt Asuya tsun ai Federal gaw;
“bai myit shadik la na” ngu lawm ai Federal re. Myen Mung Asuya gaw
“jynfaxmifpk rNydKuJGa&;” ngu ai hpe madung tawn let shanhte up ai
Federal shabyin na sha re. Daini du hkra hpyen dap a tek jum ai hta kaga
Asuya departments ni yawng hkrit taw nga ai hpe asan sha mu lu ai.
Danleng ai sakse gaw 2012 ning June (17) ya shani Janmai Kawng IDP
Camp kaw na hpyen yan Slg.Lahtaw Brang Shawng a lam re. Bai 2015
ning January (19) ya shan KBC Laika Sasana apnawng saranum yan hpe
roi rip sat kau ya ai gaw sakse rai nga ai.
2015 ning Ra lata hta ayat hking hpun da ai hpyen Asuya a matsat
shabat maw lanyet hpe mungkan ting chye mat n-htawm, masa lam ni gai
galai shai mat lu ai.
IV. Wunpawng sha ni a awmdawm hta Karai Kasang shabyin
ya wa ai lam ni
1. Hpyen yen ni jamjau tim myit ndaw ai.
2. Ndai hpyen majan a majaw Wunpawng sha ni myithkrum ai lam lu ai
(Mungdan kata/ shinggan)
3. Shanglawt Asuya hpe kanu kawa zawn kamhpa mat ai (May 7, 2013
dat kasa ni hpe tau la ai)
4. Hpung Sara ni shawng lam de gwi gwi kyu hpyi let woi zinlum ai.
5. Asuya ni, NGO, INGO ni kadai mi sa sa, Hpyen yen ni gwi gwi n hkrit
n tsang tsun gwi ai.
6. KBC Nawku hpung ni yawng Myo kata Buga hpung Nawku dawjau ai
kaw amyu sha ningbaw ningla ni a mying gang let gwi gwi kyu hpyi ai.
7. Shanglawt Asuya kaw na nat jaw ai hpe Asuya ni aming hte dawm kau
nna, kyu hpyi na lam hpe lang hte lang lajin ai lam galaw ai.
8. Majan gasat ai lam n nga sai nga nna, Asuya ni gap ya ai n’ta de kadai
hpyen yen mung n kam nga ai.
9. Asuya hte shanglawt ni bawngban ai zuphpawng ni hta anhte a
ningbaw ningla ni a tsun shaga ai lam ni gaw masan sa ai. Lachyum
sung ai.
10. (3) ning jan gasat ai majan hta hpyen Asuya ni lang ai hpyen la n-gun,
sinat kaba n-gun, n-bungli lawm ai majan ni gaw Wunpawng sha ni
yawng hpe lu shamyit kau na ram kaba la nga ai. Raitim anhte naw
hkrung nga ga ai.
V. Ndai mabyin hta Ramma ni a tsap shara
1. Hkalup makam hte KBC a Karai masa hta ngang ngang tsap na.
- Hkalup makam gaw awmdawm (freedom) re.
- KBC a Karai masa gaw hkum dingnum re majaw amyu sha,
htunghking yawng lawm ai.
2. Karai Kasang a magam bungli hpe;
(a) Nawku hpung hku mai galaw ai (Hpung magam gun ni)
(b) Mung masa hku mai galaw ai (Mung masa la ni)
(c) Hpyen gasat ai hku mai galaw ai (Hpyen la ni)
(d) Sut masa hku mai galaw ai (Sutdu ni)
(e) Hkai rem hku mai galaw ai (Hkau na sun la ni)
(f) Asuya bungli hku mai galaw ai (Jawng sara/ma, tsi rung,
departments shagu hta)
(g) Mung up hkang ai hku mai galaw ai (Up hkang du)
“Mahte 6:33 hta Shi a mungdan hte dinghpring ai hpe shawng
tam mu” ngu ai gaw Karai Kasang hpe No.1 shara kaw tawn na
magam bungli shagu hta shang lawm ai lam re.
3. Yesu Hkristu tsu ai mungga ni hte maren galaw ga
- Social Change hpe galaw ai mungga re (Luka 4:18-19)
- Kaja ai Samari a lam (Luka 10:25-37)
- Kaji dik htum ai hpe garum ai (Mahte 25:40)
Ga hpungdim
Daini na mabyin masa ni hta anhte KBC Ramma ni gaw koi yen
na lam n nga ai. Wunpawng sha ni a lawt lu lam hte du na ten na tengman
rapra tara a matu anhte nan shang lawm ra sai. Anhte lahpran kaw n tsap
ai sha, maga mi yawng jawm tsap let saw a yang, anhte awng padang kaja
lu la na re. Karai Kasang gaw Kachin ngu ai myu ni hpe Myen mungdan
galai shai shangun na matu jai lang nga ai ten mung rai nga ai law. Dai
majaw anhte KBC Ramma ni tinang hpe Karai jaw ai atsam hte mungdan
gawgap ai lam hta n hkrit ai sha, gwi gwi shang lawm wa saga.
Bai nna, anhte mu lu ai daini na mabyin ni gaw anhte Wunpawng
sha ni hpe awmdawm de woi wa ai lam dan leng nga ai. Sara kaba Ola
Hanson tsun ai, “Jinghpaw ni law mung law nga myit dai, Jinghpaw mung,
mungdan nga ai, Hkawhkam langai mi teng teng dung ra nga ai, Myitmang
sha lawan jahkrum la mu, nanhte Jinghpaw ni myitmang hkrum ai lani mi
hta Hkawhkam lu na myit dai” nga ai hpe mung bai myit yu yang asan
sha rai nga ai. Dai majaw daini na mabyin “Kachin Issue” gaw Wunpawng
sha ni hpe Karai Kasang gaw mungdan langai byin wan a maga de woi
wa nga ai Exodus nan rai nga sai law. Jahtum hku nna Chyum masa hte
hpungdim mayu nngai.
Egutu kaw Israela ni mayam tai nga ai kaw na lawt wa lu ai lam hta lam
masum lawm ai hpe mu lu ai.
1. Abraham, Isak, Yaku hte galaw da ai ga shaka a majaw re. “Covenant”
(Pru 2:23-25)
2. Karai Kasang hpe dawjau hkungga Nawku na matu re. “Worship” (Pru
8:8, 20; 9:1)
3. Mungkan a n’htoi hte sakse tai na matu re. “Mission” (Esaia 42:6;
49:6; Sh.k 98:3; Pru 9:14, 16)
Anhte Wunpawng sha ni mung Karai Kasang hpe shadan shadawng lu
na bandung tawn let gasat sa wa ai rawt malan hkrun lam gaw mungdan
langai gawgap la na lam rai nga ai law.
By Facebook
KBC kachin


text:
Christmas ten hta yawng ngwi pyaw nga mu ga hte , yawng a myirt krawng lawang hta dai hkye la mdu hpe hkap tau shara jaw la ga.
Kabu gara ai christmas ten rai u ga
Christmas ten hta yawng ngwi pyaw nga mu ga hte , yawng a myirt krawng lawang hta dai hkye la mdu hpe hkap tau shara jaw la ga.
Yawn Hken Shiga
Myitkyitna Mare Njang kawng (Thida lawk) kaw nga ai Kawa Salang Labya Tang ( U Sein Cho, n-nga mat sai ) hte Kanu Maran Hawn Pan Yan a shadang sha alat Shadang Labya Aung Mai Lat asak (17 ) Ning gaw lai wa sai 14.11.2009 bat kru ya shana 9:30 pm ten ram hta nta lakang ntsa kawn ginsup gumhtawn shut ai a marang e shi a baw kaw ningma kaba byin hkrum n-na ndum ndam rai tsi rung kaw du mat ai.
Tsi rung kaw shi hpe atsam htum hkra tsi lajng yu tim nlu mat ai majaw 24.11.2009 shana 10:pm ram hta Auckland tsirung kaba kaw n-nga mat wa sai re. Ndai ma Aung Mai Lat gaw ndai New Zealand Mungdan Auckland mare hta shi a kanu ji sara num Maran Roi Ja hte rau nga let Collage madang hta hpaji sharin nga ai wa re, shi gaw Gawdin ginsup ai lam hta grai ram ai hte nawku hpung kata hta mung dawraw dum let grai ap nawng ai shadang sha langai mung re.
Ndai zawn yawn hkyen hkrum ai lam a ntsa anhte NZ du J.W sha ni hte shi a manaw manag ni yawng mung shi a Kanu, kanau jinghku jinang yu ni hte rau grai yawn hkyen hkam sha lawm ga ai. Shi a moi mang hpe 27.11.2009 ya shani hta Auckalnd Swanson christan lup ding lup wa hta makoi mayang nalam hpe chyelu ga ai.
Tinang Lu Ai Laknak Hte
Ya hte blog hte tsan ai grai na mat sai laika ka na ngu gaw myit ai gara kaw na ka na re mung nchye rai myit ni mung le du nang du rai mahtang gaw NZ ga ginhtawng ta rai wa na le myit ni mung hkun hkraw nga ai.
Um ka na gaw rai sa shiga nga yang mung nrai,sumla hkrung hte yungwi nga yang mung masha ni she kataw ai rai,softwaer lagu ladat aw nre tam mara yana nga yang mung computer dai ram nchye,laika ngau ka ga nga yang mung manang ni hpe shatan ai zawn bai tai.
Hpa mi rai tim kalang galaw ai bung li gaw tang du hkra galaw ra ai hku re nchye nkaw le ra kaw na copy ndai kaw na copy rai na galaw sha nga ai mi rai tim ndai blog kaw na lama mi sha gaw akyu jaw na re ngu mung kam nga ai,dai hta sha n-ga NZ kaw J.W shani nga nga ga ai ngu ai hte shada mung grau na matut mahkai lu na myit mada ai sha n-ga anhte a laika hku kada ai web langai jat ai mung rai madu a laka ni hpe manu shadan ai lam mung re.
Dai ni anhte J.W sha ni laika ka ai lam hta n-gun grai naw yawm nga ga ai,gashadawn blog zawn re hte laga laika buk ni kasha praw ai lam hta grai naw gawng kya ai hpe mu mada ai dai majaw hpami rai tim madu lu ai atsam hpe masha ni hpe garan jaw ga W.P blog ni hti dang sha naw re madu kada ai blog ni hpe mung ndau shabra ga ,kagaw kamyu gara hku blog hpe ka na nchye yang garum ya na hpaji jaw ya na W.P computer ning hkring ni nga ai san la ga.Tinang lu ai atsam hpaji hpe laknak hku na jai lang ga ngu gasaw ngun jaw dat ai.
Lahta na gabaw gaw ngai hti hkrup ai laika ngau kaw na re nhti lu shi ai ni,nmu hkrup shi ai ni a matu ndai kaw hti la ga.
MANU
Ndut ndang hkawm sa mai, wanglu wang lawng tsun shaga lu,
kade npu e ntaw, kadai mung nlu up sha, Du magam
lai hte up hakng lai wa.
Mung maden English hte Japan hpyen ni du shang wa
lu ai atsam htum hkra hte hkap gasat , Mungkan she gari lai wa
Arawng la hpa Jiwa ni a Mungtsaw myu tsaw, share shagan myit ni wa.
Mung kan a sat lawat ni galai shai wa..Roi sai htung hkring
nbung ai Myen wa a ga madat pyaw, munghpawm gawde na nga gadawng bang
MUNG DAW ngu ai de daw dan hkam la.
Dip da ai hpe nra AWMDAWM SHANG LAWT lu hkra nga bai
rawt malan hpang ai 1962 ning.
1975 ning du Ning mu nbung,masa nbung ai a marang MADU UPHKANG MUNGDAW
madang de bai hting nut.
Mung masa lam hpe shatku ntsa hparan lana nga myit, sanat mahku hpe shazim
da 1994. Lak lai ai lam mi nnga W.P ginra Myen hpyen dap chyu
jat wa.
2009 ning bai du wa tara nlang sadi ndung Myen hpyen wa a daw dan
dat ya ai gaw JARIT SIN DAP da lu oi ?????
Kaja wa teng teng anhte wa jarit sin na madang sha wa rai sai kun?
Myit yu hpa............Myit yu hpa............
Ganawn mazum hpawng sa ga ai
Lai wa sai bat gaw anhte Wellington kaw nga ai Jinghpaw wunpawng shani hpe Godspel chapel nawku hpung na ni fellowship saw shaga ai majaw anhte mu nga ai hte yan sa let wunpawng yungwi nsen ni hte sa shang lawm saga ai, bai nna anhte wunpawng myu shani a lam hte anhte a buga ginra ni a lam hpe sumla ni hte sanglang dan ai lam ni galaw ga ai, shan hte hku na anhte a htung hkring yungwi nsen ni hpe grai myit shang sha ai hte anhte mung aw le le aw le le nga ai wunpawng tone hpe sharin ya let shada hku hkau ganawn mazum ai lam hpe galaw lu ga ai.
Saw shaga lai ka
Hting bu Mungdan Australia kaw shanu nga ai J.W sha ni a shawng n-nan lang na ginlung Christmas hpe lawu na hte ma ren galaw na lam shana dat ma ai lu sa ai ni gaw npu na hkring dat hte matut mahkai la ga.
De,
kachin.aus@gmail.com
MADI SHADAW GA
Mung kan shara shagu hta shanu nga ai tsaw ra ai J.W sha myit rum manaw manang ni e dai ni nang ngai yawng na chye sai hte maren Myen tai hpyen ni gaw anhte amyu kaji ni hpe hpa n-sawn n-nawn ai sha shahte a myu kaba lai hte shamyit shatsai kau na matu tsep kawp lam hte lam tau hkrau hkyen lajang let masing hte hkrak galaw nga ai hpe gaw nang ngai yawng tsun nra chye na chyalu rai sai.
Dai majaw dai ni byin nga ai masa lam hta nang ngai myit mang shabawn let lahkrip ra ra rau tahkin dun let du ai shara kawn lu ai atsam marai htum hkra hte anhte a amyu Mungdan a matu shanglawm ga ngu gasaw dat ai law. An hte a gammaka hpe anhte nan hparan la ra nga ga ai gadai amyu ni ,gadai mungdan ni mung anhte a gammaka hpe hparan ya lu na nre , gadai hpe mung mai kam na nre , nang ngai byin mayu ai gaw nang ngai tatut galaw yang sha aung dang ai lam hpe hkam la lu na sha re.
Lai wa sai a hkyin aten ni hta na shut lai wa sai KIA /O ni a ra rawng gawng kya ai lam ni hpe n htai lai ai sha ya hkyak hkyak a matu an hte hkyen ga, awra wuhpung law ndai wuhpung law nga na htai lai na ten nrai sai ,gara wa mung wunpawng myu shani a matu nga na galaw nga ai hkrai re ai majaw anhte a hpyen majing gaw myen tai hpyen she re, KIA/NDAK/KDA/KNO /lasang Aungwa ni gaw anhte a hpyen ni nre dai majaw wuhpung shagu mung wunpawng myushani hpe shadip jahpang ahkaw ahkng hte hpring tsup ai Mungdan hpe woi gawde sawa lu na re hpe anhte ni kamhpa nga ga ai. Dai majaw anhte a ningbaw ni hpe anhte madi shadaw ga ahte a wuhpung wuhpawng hpe anhte madi shadaw ga, laga amyu ni hpe gaw masa lam hku na ganawn tim myit masin gaw nmai gayau ai, myen tai hpyen ni hpe gaw A kawn Z du hkra tsep kawp nmai kam ai lam hpe gaw lai wa sai labau hte dai ni du hkra tatut nan rai nga ai hpe yawng dum chye ga.
Dai hte maren dai ni tsaw ra ai NZ mung dan hta sha nu nga ai J.W sai daw sai chyen yawng hpe mung matut na bai shana dat ai anhte a masing masa ni hpe tatut hkrang shapraw sawa na matu seng ang ai NZKC ning baw ni hte matut mahkai jahkrup sawa ga , nang lu ai atsam hte ja gum hpraw ni hpe majoi n shama kau ai sha anhte a Mungdan amyu shani a matu jai lang akyu jashawn sa wa ga ngu htet shana dait ai law.
Yesu anhte hpe sharin ya ai hta makam masham hta tatut bung li lawm ra ai lam sharin ya sai,dai majaw karai kasang hta manoi manat kamsham let tatut hkrang shapraw sa wa ga ngu yawng hte hpe gasaw dat ai law.
Wunpawng Mungdan hte Wunpawng myu shani a ntsa hpan wa karai tut bau sin makawp maga shaman ya nga u ga.
Slg.Lakang Dau Hkawng
President of New Zealand Kachin Community
N Z du J.w sha ni a hpaji masa
Ndai hpawmi yan gaw N.Z kaw du ai J.W sak kung nu num ni hta na shawng nnan shagrau lekmat National certificate of hosipitality hpe hkam la lu ai yan re.
shan yan gaw NZ kaw du ai 2 ning jan sha naw rai ma ai rai tim ya na zawn asak gaba tim myit n-shayawm ai sha shakut shaja lu ai gaw grai nan arawng la hpa rai nga ai.
Maga mi de bai yu ga nga yang dai ni NZ kaw du ai ahte J.w sha ni gaw hpaji shakut ai lam hta laga myen mung masha ni hte tsa lam shadang shing daw yu yang No 1 re ngu mu mada ai hpa majaw nga yang anhte ni masha jahpan kachyi sha naw re.
Ya ten hta nz kaw du nga ai J.W sha ni hta bachelor of nursing hpe sharin nga ai numsha lahkawng, engineering numsha langai , electrical engineering sharin nga ai lasha lahkawng re. Sak naw ram ai ramma ni malawng mung college madang kaw hpaji sharin nga ai hkrai re, NZ mung dan gaw hpaji sharin la na matu gra htap htuk ai mungdan langai mung rai nga ai.
Goodbye Michale Jackson
World refugee day hta shang lawm
Auckland kaw sha nu nga ai J.W sha ni kawn 20/6/2009 shani ga law ai mung kan a tsin yam masat nhtoi (world refugee day ) hta madu a htung hkring yu ngwi mahkawn hte shang lawm ai lam chye lu ai.
J.W myusha myit masa
Ndai zawn re sat lawat ni gaw moi chyloi nhkoi kawn mung kan a labau hta ban hte ban yu ginlen hkrat wa ai gaw di ni du hkra re.Dai ni na ten grai gaja ai shing gyim ahkaw ahkang hpring tsup ai ngu ai sinna mung dan atsuya ni hta pyi ndai zawn re sat lawat ni gaw nga ai hku re. Rai tim shan hte a zai ladat ni gaw grai si mani ai ladat she lang ma ai E.g shing gyim ahkaw ahkang hpring hkra jaw da ai , ndai zawn re lam ni hta dai mung dan kaw nga ai myu kaji ni gaw pyaw dum mat ma ai . E.g NZ mung dan hta lamuga madu tai ai moari ni gaw shan hte ni a mung dan hpe ndai zawn re si mani ai zai ladat hte shamyit ai katut sha ma ai.
Dia ni na anhte J.W sha ni gaw myen wa e mazut ai ladat hte dip sha ,dang sha ai majaw sha anhte a myit ni gaw lawt mayu ga ai ,dai pyi naw dai ni na anhte a J.W wupung wuhpawng kata hta masha nkau gaw Myen wa jaw da ai kaw anhte nga ai zawn nawn ,myen hpe she madu zawn nawn na anhte gaw manam she shadu manam zawn re myit jasat ni she rawng wa ga ai.Dai majaw ngai hkam la mu mada ai J.W myu sha myit masa gaw lawu na hte maren re...
(1) Anhte ni gaw myen mung kata na tayin ta kachin lumyu ni nre ,JINGHPAW WUNPAWNG MYUSHA she rai ga ai .
(2) Anhte ni gaw madu she re manam nre ga ai.
(3) Ahte gaw mungdan lu na matu gasat ai ni nre ,anhte a mungdan hpe sa up sha ai mung maden hpyen hpe gasat ai ni she re.
Lahta na ngai hkam la ai lam gaw ladu shalai ai myutsaw myit masa gaw nrai nhten?dai ni na ten anhte a lawt lam hpe lu la na matu gaw ndai zawn re myit jasat ni rawng ra ai hpe tang madun dat nngai law.
JIN JIN RAI NGA GA
A MYU HTE MUNG DAN A MATU
NZ mung dan du a myu W.P sha ni yawng hpe jin jin hkyen magang na matu sha na dat ai . An hte W.P mung dan a mung masa lam gaw nang ngai chye taw sai hte ma ren,an hte NZ mung dan du nang ngai yawng ti nang a kanu mung dan hpe woi awn tsap nga ai KIA gaw gap na matu myit daw dan let sha jin sai lam hpe sha na dat ai.majan byin wa ai hte rau machyi makaw si hkrun si htan a matu nang ngai dang di dang dep ai ram tsi mawan a matu gabaw shaw let hting gaw mi htam shi kaw na htam mi garum mat na matu yawng hpe saw lajin dat ai.lai wa sai aten hta KIA a gawng kya ai lam ni hpe mung x,tu a tsaw ra myit hte nang ngai chye na ya ai hte mara raw hkat ga. An hte amyu W.P sha ni hpe tsaw ra let shawng lam hta tinang a a sak hpe daw jau up nawng let shakut na myu tsaw mung tsaw ning hkring ni hpe an hte shakawn shagrau garum madi sha daw ga. a hkyin aten naw nga yang myu tsaw mung tsaw myit ning nan hte bai jawm sha kut sa ga. majan bai byin, sanat mahku kapaw hpang ai hte rau an hte kalang ta lu garum hkra sha jin magang na matu hkyen lajang da ga.a sak 18 ning lahta yawng passport hpe mung lajang da ga.kyu hpyi n gun la let gwi gwi hte shawng lam de la hkam sa ga.
Slg.Dau Hkawng
President of NZKC
Masha nnan hkap tau la ai lam
Mani gawlaban nawku kyu hpyi hpawng hte hpawn Malysia mungdan na du shang wa ai jinghpaw wunpawng myu sha ni hpe hkap tau hkalum la ga ai yawng marai 11 rai ma ai rai nna tsin yam hku du shang wa ai ni hkrai re.
NZ de tsinyam hku du shang wa ai masha ni hpe immigration camp hta laban bat 6 tup hkam jalam jep ai lam ni , nz mung dan a lamni ,upadi ni hte english laika hte motor car licence zawn re ni hpe mung lajang ya ma ai ,dai hpang she madu nga na dum nta de bai saya ai hku re.
NU A TSAW MYIT
lamu na shagan pang lai na zaibru hte shadawn n dang .
ten du shing gyim hkum shan machyi,
sai tum sai pa she gabrat, gade machyi tim wa she wutik hkra shi sharang ,
ma a myi man hpe shi mu lu , hkum shan machyi ai lam shi malap,
Nu a myi man lamu na shata zawn htoi kabrim,
shi a myit hta gaw shangai shaprat ai lam hta nmai shayawm ai
W.P myu sha ni law htam ra ai da ,dam lada la ai NUa myit jasat ni wa.
Machyi makaw hkrum wa yang Nu sha ni si htum nmai ,hten za nmai
nga shani shana shi gawn la jang.
Makam lam hta kri dung u ga nga, Hpan wa karai hte
shi shachyen ya.
Lai ka hpaji lam hta hpang hkrat nmai , hparat hta mung kung kyang
wa mu ga nga laika jawng de shi nan woi sa.
Amyu htung hkring labau ni nchye nmai nga sha na shagu
shi sharin ya.
Ding hku kata aput apai n nga sha WA a ningrum ning tau
kaja mung shi tai ya.
Ya asak kaba kung kyang wa Nu a lahpyen hpe an nau ni
kau da sumtsaw sumtsan mai gan ga de she du a yai
marit la ai Nu a lahpyen.
tut malap n mai ,
Kaning re kaw mi du tim hpan karai hpe hkum malap da.
Nan nau ni sha da myit hkrum tsaw ra lam ni hkum di mat da.
Wun pawng mungdan Uma ga hpe hkum malap, Uma ga gaw
nan nau ni hpe langa ai da.
shaga la rit.
Mung kan a hpaji hparat , jasut gan tam hkawm ai an nau ni
bai wa na, Nu a salat myi prwi hpe wa katsut ya na yaw
hkum hkrap sanu Nu e.....
Lak san Alu tam lamang
Ndai lamang hpe Myen mung baw sang ni shang lawm ai htung hkring ka hkrang ni hte Myen mung na malu masha ni hpe dut let alu tam ai hku re anhte Jing hpaw ni mung htung hkring ka hkrang hte shang lawm sa ga ai. Sadu ngun jaw ai masha gaw tak sawn da ai hte jan hkra re ma jaw lek mat nlaw mat ai lam chye lu ai,MCF (Auckland ) ni hpe nawku jawng shara jaw ya ai ndai naw ku hpung gaw Myen mung kaw mung sasana galaw nga ai re lam chye lu ai.
"SADI " TSUNAMI BAI DU NA DA
(Manang langai Email hte saya ai hpe bai sha bra ya ai re)
NZ kachin Blog shangai dai daw ai laning mi hpring sai
Ndum shani sha naw nga yang NZ Kachin ngu ai shing teng amying hte blog hpe gyin shalat ka mara hpang ai laning mi ladu hkrum sai hku re.Chye chyang la na blog hpe ka ai mung nrai n-ngai dai ni na ten hta ra nga ai hta hkan na ntai nmai nkung nkyang tim lu ai atsam hte shakut shaja nga ai hku re.Dai majaw ladu hkrum chye ju shakawn ai lam hpe lawu na hte maren galaw dat sai .
Shawng n-nan ndai ding hta mungkan ntsa hta JINGHPAW WUNPAWNG ngu ai shing teng amying hpe jaw ya let gum rin gumrat gan ga sa wa na matu hpan da ya sai hpan wa sagya chye wa ning chyang karai wa a chye ju hpe na chying shakawn n-ngai.
Ndai Mungkan ntsa hta JINGHPAW WUNPAWNG amyu sha langai tai lu ai majaw na chying wa arawng la n-ngai.
Nhkrak tim myit galu hte NZ Kachin blog hpe sa hti sachyai ai tsaw ra ai JINGHPAW WUNPAWNG myusha ji nban yawng hte hpe grai chyeju dum ga ai .
Nchye nchyang yak hkak ai ten hta myit galu hte garum hpaji jaw la ai kachin bloggers help desk Hkau shanghtin Seng ja ,Hkau shang lawt hte tsaw ra ai nlaw shi ai jinghpaw wunpawng blogger myit rum manaw manang ni yawng hpe nachying wa chye judum n ngai. Matut na mung ndai NZ kachin blog hpe ngun jaw la marit,hpaji jaw la marit ngu tsawra ai JINGHPAW WUNPAWNG amyu sha ni yawng hpe gasaw dat n-ngai law.
Lahkawng lang na NZKC hpawng
2009 Ning Lahkawng lang na NZKC a hkrum zup hpawng hpe 5.6.2009 lanban ya sha ni Auckland mare hta atsawm sha galaw la lu sai . Ndai lamamng hta Malaysia kawn dushang wa ai masha nnan ni hpe hkap tau la ai hte hpawn NZKC a amumadu nnan hpe mung lata san la lu sai .Amumadu slg. Lanan Hkun Aung a shara hta amumadu nnan hku na shadang Marip Seng Li hpe lata san da sai.
NZKC gaw NZ Mungdan hta sha nu nga ai J.W sha ni shada myit hkrum makyit mahkai pawn ba hkat lu na matu hte amyu htung hkring laili laika ni hpe makawp maga na matu yawsha da let hpaw nhtan da ai rai nga ai. Ya ten hta NZ kaw shanu nga ai J.W shani gaw Wellington hte Auckland Mare gaba ni hta shanu nga ga ai Law malawng gaw jawng lung ai ni hkrai rai nga ai.
Cultural festival
WE ARE KACHIN
KNG kaw mara da ai laika Ngau langai hpe lu hti na grai myit npyaw ai lam hkam sha ai,moi naw kaji yang MyiHtoi Ma magazen kaw mu hti yu ga ai WUNPAWNG MYUSHA NI MYIT HKRUM AI SHA NI nga ai re dai ten hta dai MyiHtoi ga hpe myit nhkawn lu tim dai ni gaw dai ga ni hpe bai myit hkawn wa ai.
Ngai chye na ai gaw KACHIN ngu ai gaw Myenmung, Kala Mung , Miwa mung hte laga Mung kan jut shagu hta shanu nga ai myusha ni yawng lawm ai ngu hkam la ai hpa majaw nga yang anhte amyu ni gaw tsun shaga ai ga hte htung hkring roisai bung ai ni rai ga ai yawng gaw chyu rum ai ni re pu gang sin machyi ni rai ga ai.
Dai rai yang dai ni dai mungdan masum hta shanu nga ai anhte myu shani wa shada myit hkrum gahkyin gum din ai sha ni gaw gadai amyu ni wa anhte amyu ni hpe roi sha dang sha lu na rai sata. Ndai myit htoi ga gaw lani myi hta dik wa na re ngu kam nga ai dik wa lu hkra mung shakut shaja ra ga ai law.
Kala Mung nga Singpho myusha ni a mabyin hte shawnglam
Written by Theodendron (A.M)
Masum Ya, 04 Maga Ta - Hkru Ta [March] 2009 10:13
Anhte Chyurum ai Jinghpaw Wunpawng myusha ni wa: Kala mung, Miwa (Hkye) mung hte Myen (Man) mung ni hta tinang a lamu ga hta tinang nga rai nna, nga pra nga ai hte maren Chyurum ai Jinghpaw (Singpho) myusha ni gaw Kala mung a Assam Mungdaw hte Arunachal Pradesh Mungdaw hta Tarung Hkawng, Namhpuk Hkawng (Assam) Tenang Hkawng hte Diyun Hkawng (Arunachal) nga nna, lamu ga shara garan let nga pra nga ma ai.
Kala mung na Singpho (Jinghpaw) shayi ni 'Shapawng Yawng Manau Poi' hta shang lawm nga yang.
Kala mung na Singpho (Jinghpaw) shayi ni 'Shapawng Yawng Manau Poi' hta shang lawm nga yang.
Anhte myusha ni, Kala mung hta nga ai shaning tsa lam kahtap mat wa ai hte maren, Kala myusha ni a htung lai, ga mung ram ram wa kayau mat wa nga sai; rai timung shaga ai ga mahku n’sen ni gaw Kanu Jinghpaw mungdan, Putau, Machyangbaw ginra na “Duleng ga,” “Malihkrang Walawng grupyin ni hta shaga lang nga ai ga mahku n’sen,” hte “Hugawng ga mahku n’sen” ni hte raw hkrak rai nga ai law.
Dai ni ahkyak madung gaw, Kala mung nga Chyurum Singpho myusha ni hta Jinghpaw (Singpho) laika nga nna hkrak rai n lu jai lang shi nga ma ai. Raitim, ya dai ni Arunachal shara ram ram hkan gaw Singpho Development Society hku nna woi ningshawn shaw let Singpho lik hpe ram ram wa jai lang nga masai hpe mu lu nga ai. Sha n-ga, Assam mungdaw shara nkau ni hkan mung Singpho lik (Ola Hanson gin shalat da ai laika kanu) hpe sharin achyin lang hpang nga masai.
Anhte Chyurum Jinghpaw myusha ni yawng, nga ai mungdan n bung tim, asak sai lam snr shaga lang ai laika,htunghking langai sha rai nga ga ai rai yang gaw, jasam masha ni kade law ai a lapran e nga tim n mat na re. Ya na zawn, Kala mung nga Chyurum Jinghpaw (Singpho) myusha ni wa; “endangered languages or tribe” (mat magang nga sai Jinghpaw (Singpho) myusha ni, shanhte a shaga lang ai ‘ga’ hte htung lailen ni nga” nna masat hkrum nga sai hpe Dr.Stephen Morey a laika buk hta mu lu ai lam gaw n teng, n grin wa na re. Hpa majaw nga yang, amyu langai mat wa nga ai ngu masat hkrum ai lam gaw “Ndai myusha ni a shaga lang ai ga, hte htunghking lailen” hpe tat kau mat wa ai majaw rai nga ai.
Ya dai ni gaw; “mat magang nga ai myusha (Singpho) snr ga htunghking lailen” nga nna masat hkrum nga ai hta grau hkrit tsang ra ai (Most endangered languages) lam gaw; “N law la ai Kala mung nga Chyurum Jinghpaw (Singpho) myu ni hpe brang ayai kau shangun hkyen ai sumprat kaba langai mi pru nga sai re.” Ndai lam gaw Australian mungchying sha Dr. Stephen Morey hku nna, Jinghpaw (Singpho) laika langai bai gin shalat shapraw magang ya nga sai lam rai nga ai. Ndai shi ka da ai Jinghpaw (Singpho) laika hpe 2009, Feb. 22 ya (Shapawng Yawng Manau Poi kaba ngut ai hpang) hta Katetawng Mare, Tinsukia Dist., Assam hta masat shagrin la nna gaw Government jawng hta third language (nambat 3 laika) hku nna sharin hpang wa na hpe chye lu ai.
* Kala mung nga myusha ni hta kaga, Maru, Lashi, Zaiwa, Nung, Rawang nga nna n nga ai, Jinghpaw (Singpho) san san hte Lisu myu hpan sha nga ai re, anhte hpa majaw “ga langai, laika langai sha n mai byin na rai ta?
* Amyusha langai kata hta laika hpan law law lang ra wa na i?
* Laika n bung jang anhte myusha ni kaning rai byin wa na rai ta?
Dr. Stephen Morey gaw Endangered Languages Documentation Program hta shi hku nna gaw: A Comprehensive Documentation of the Tarung and
Kala mung nga Singpho (Jinghpaw) myusha ni 'Shapawng Yawng Manau Poi' galaw nga yang.
Kala mung nga Singpho (Jinghpaw) myusha ni 'Shapawng Yawng Manau Poi' galaw nga yang.
Singpho Languages nga nna, hpunau ni a kata hta du shang nga ai shaning mu na wa sai. Shi a project gaw “mat magang wa nga sai Singpho myusha ni hpe npawt ndung hkridun tam la n mu mat wa hkra byin shangun kau lu ai” project rai nga ai. Hpa majaw nga yang shi a Thesis/research (sawk tam) laika buk hta mung Anhte Jinghpaw (Singpho) myusha ni hpe Sam amyu hpan a lakung langai hku nna bang da ai hpe mu lu ai. Dai majaw “aga, laika n bung mat ai hpang gaw” shi ka da ai labau Sam amyu a lakung langai sha re nga ai lam gaw teng mat wa na rai nga ai.
Shi a project gaw, Miwa (Hkye) mung, Myen (Man) mung hte Kala mung hta nga ai Chyurum Jinghpaw (Singpho) myusha ni yawng hpe ‘Chyu’ n rum ai, jasam amyu kaga ga she shatai kau hkyen ai lam she rai nga ai.
* Shapawng Yawng Manau Poi kaba hpe lai wa sai 1985 ning kaw nna ya dai ni du hkra Chyurum hpunau ni yawng myit hkrum let manau dum lu nga ai re.
* Lama na, ‘ga, laika’ n bung mat, laika kaga ga lang mat wa ai rai yang gara hkawng (shara) aga laika hpe madung shatai nna manau dum na?
* shada da gara hku matut mahkai wa na?
* Sai langai sha rai ga ai ngu na, hpa ningja (identity) hpe madun na?
* Chyurum hpunau (Miwa, Myen) na ni rau gara hku matut mahkai wa sana?
* N shai wa na i?
* Shaning tsa lam bai kahtap wa jang anhte Singpho myusha ni kaning rai mat sana?
Tsawra ai Chyurum Jinghpaw Wunpawng sha ni e… myit yu yang sin machyi la n’ngai law, yawng ndai Dr. Stephen Morey a project (bungli masing) gaw anhte Chyurum hpunau ni yawng (Myen, Miwa, Kala mung) nga nna mungdan shai ai hte amyu shai kau shangun ai lamang snr Kala mung Hpunau (Singpho) amyusha ni a kata hta aga, laika jashai kau nna, kaga (Sam) amyu ni a kata hta bang kau hkyen ai lamang rai nga ai hpe mu mada ai. Dai majaw, tsawra ai myusha ni yawng ndai Dr. Stephen Morey a project tang madun ai lam hpe myit yu nna shi hpe adik tawk (English) hku nna, amyusha yawng a malai matut mahkai, hkrum jahta, shading sharai la ga ngu nna saw lajin dat n’ngai law.
Dr. Stephen Morey a hkringdat gaw:
Dr. Stephen Morey
4Sims Street.
Sandringhan VIC 3191, Australia.
Tel. 61395981122
Email. moreystephen@hotmail.com This e-mail address is being protected from spambots. You need JavaScript enabled to view it
lakap >> http://www.kachinnews.com
(48) Ning Hpring Rawt Malan Mungga
Bai na ndai poi hta jai lang da ai logo hpe mung yu yu ga ahtoi nsam (yellow colour) gaw sadi jaw ai (warring) kum la rai nga ai ,ahkyeng nsam (red clour ) gaw hkring nan hkring ra ai lachyum re ,shindu nsam (background colour ) hpe atsit nsam (green colour) hte lang da ai.
Dai majaw duwa na 2010 hta anhte mung shawa ni gaw gadai hpe madi shadaw na gara maga de tsap ra na gaw yawng myit dum shajin na ten rai sai hpe mu maram ai ndai ralata poi gaw ntara ai Mung kan kawn nmasat ya ai mi nga nga , 1990 ning ralat poi dang da ai Makaw hpung ni gade mi ning hkap tim myen hpyen atsu ya gaw shi masing hte hkrak atik anang galaw chylu sha rai nga ai,UN kawn dak kasa gade mi dat tim lak lai wa ai lam n-nga ai hpe yawng mu chye chylu rai nga ai dai majaw mabyin msa langai hpe nda de (negative) nre sha jaw ai yu jut (positive) maga hku yu ra nga ga ai dai majaw dai ni na ten anhte amyu ni hpa ga law ra nga sai hpe shing ran mu let lahkam sawa ra saga ai law.
NEW ZEALAND KACHIN COMMUNITY
Tsaw ra ai W.P mung dan a matu asak up nawng mat sai myu tsaw sha re shagan yawng hpe an hte NZ du w.p myu sha ni hkung ga jaw dat ga ngai.
Feb 5 ya gaw an hte galoi mung myit dum nga ai rawt malan n htoi rai nga ai.an hte mai gan du a myu w.p shani an hte a w.p mung dan hpe tsaw ra yang w.p mung dan gaw nang ngai hpe galoi mung myit mada let la nga ai. lai wa sai 2008 ning hta an hte a galaw sawa sai lamang ni hpe bai myit yu dat yang grai n gun lu ai lam ni law law nga wa sai.bai matut nna dai ning 2009 ning hta mung an hte a myu shalam yan hta nang ngai dang di dang dep ai hku an hte a myu sha lam yan hta sha da ta gin dun let grau nna shakut shaja sawa ga.
Dai ning May shata n htum yang New Zealand mung dan hta Refugee hku hting gaw 6 bai du jat na lam hpe mung matut nna NZ immigration shiga dap kaw nna kahtap let chye lu ai.bai du jat wa na hting gaw ni hpe mung lai wa sai ten hta shada garum lam woi madun matsun la hkat ai zawn bai garum shing tau la hkat ga.NZ immigration kaw na ni an hte kachin ni hpe myit n gun grai lu taw nga ma ai.
Shan hte hku nna an hte hpe mu mada ai lam hta No.1 sha da tsaw ra garum madi sha daw ai lam hta n gun lu ma ai hte an hte kaw na hpaji la ma ai.No.2 Ning tawn ai a myu ma sha langai mi rai ma ai nga nna masat lama ai.No.3 san san seng seng chye nga ai hpe mung ma sat la ma ai.grau nna nna gaw an hte a shakut shaja ai lam ni hpe shan hte grai n gun lu ma ai.
Du na 2020 ram hta gaw mung kan a hpaji lam hta P.h.d jan mau hpe yawm dik ma rai 7 lahta gup lu na re ai hpe ya kaw nna maram masam da lu sai.an hte a kashu kasha ni a hpaji lam hta an hte kanu kawa ni a tsam htum hkra lam woi ma tsun jaw ga.an hte a kashu kasha ni hpe ten shagu an hte a amyu ru sai lam hte tinang a amyu ga hpe tinang a nta kaw a tsam dat let sharin ya ga.
Anhte a kashu kasha ni la ni mi hta an hte a W.P mung dan hpe jaw teng ai hku shading sha rai lu mat na re.a ten hte a hkaw a hkang lu ai ten hta gum gai ding la ma hkra hpaji lam hta grai sha kut la ga. Anhte yawng a ntsa kaw hpan karai shamam chyeju jaw ya taw ai hpe myit yu let matut nna an hte a shawng lam hpe K.K kaw kyu hpyi ap nawng let shakut shaja sa ga ngu lai ka kadun hte shana dat ai.yawng a ntsa hta K.K bau sin ya u ga.
Slg.La Kang Dau Hkawng
NZKC Ning Baw
Computer Problem
Computer Problem ?
Dai na de mail hpaw hti dat yu yang computer mang hkang nga na (ngai na computer yasha yasha jahten kau kau re majaw ::hkau shang htin pyi grai gram ya yu sai.. ) loi myit lawm let hpaw mada dat yu yang wa kaja wa sha myit lawm nan re mi mu hkrup dat ai hku re ,,yu tam sha hkawm ai lapu gaw nrai nhten ????
SUPPORT: 'Hello, Technical Support. How can I help you?'
LADY: 'Last night my computer started making a lot of hissing noise at me so I shut it down. This morning when I turned it on the computer started hissing and cracking, then started smoking and a bad smell, then nothing'.
SUPPORT: 'I will send a technician over first thing this morning. Leave
the computer just like it is, so they can find the problem and fix
it, or change it out with another computer. Give me your address and
phone number, the technician will be there just as soon as he can'.
When the technician got there, the lady showed the him the computer and told him what had happened.
This is the problem the technician found.
Scroll Down . . .
The snake was a 'South African Spitting Cobra' - it's better known as 'Mfezi' the 'Staffie' (Pit Bull Terrier) of African snake species!!
The technician told her: 'It must have been after the mouse!'
The woman didn't think it was very funny at all.
Ri Nawng Nhtu
Moi shawng de grai lagawn ai Jinghpaw la langai nga ai da shi gaw hpa amu mung nkam galaw ai sha ga nhkun htu na nhkun mahka ntsa kaw sum ri grang da nhtawm shi gaw nhkun kata kaw shang rawng let sum ri hpe gang dat yang bung.. bung.. nga grai ngoi ga du ai nsen pru ai da ,shi gaw shani sha gu dai ga chying chyu dum na nga ai da.
Lani mi hta gaw Munat wa gaw dai Jinghpaw la wa dum ai gachying a majaw baw machyi na shi a ali ama ni hpe dat na ndum na matu sa tsun tim dai la wa gaw nmadat ya ai da dai majaw Mu nat ding la gaw shi a shyi sha hpe shangun dat ai da . " Nye wa tsun ai dai gachying hpe hkum dum na da nang ra ai hpa rai tim jaw na da " dai la wa gaw " um nang hpe lu la na rai yang gaw ndum sai "
Dai lawa gaw hpa nchye di na yawn taw nga ai da Munat wa gaw shi kasha hpe sa woi la na bai jahkrung ya ai da ."um nanhte hpe ndai ntawng nhtu gaw nmai ya sai dai majaw nmai kahtam ai baw ri nawg nhtu mahtang lawa masu " ngu tsun let bai shabawn dat ai da dai shani kawn anhte W.P myu shani hta ndia htung hking byin wa ai re da . Teng nteng gaw nchye ai mau mwi she re gaw le i .ndai mau mwi hpe ramma hpawng langai hta sara Palawng NawTawng hkai dan ai mau mwi re.
Dai rai yang manu dan ai anhte a htung hking rai ni buhpun palawng ni gadai ga law ai ganang na sa ai anhte sawn yu ga ai kun?Ndai zawnre anhte a htung hking rai nihpe galaw shapraw dut sha ai gaw gadai ni mahtang kun? mari lang ai gaw w.p shani rai nga ai.
Num la yang lang ai bau,ri nhtu, nbayan ni hpe anhte amyu ni nchye da nchye dup nchye dut sha ga ai.laga mai gan amyu ni galaw ai hpe anhte amyu ni gum hpaw mahkam na jai lang nga ga ai .w.p rida maka rai ni mying gum hkawng ai tsawm htap ai buhpun yang mung manu ai(model) nga ai re ,rai tim dai rai ni hpe chye da ai gaw myen ni she re anhte amyu ni dinggai ni nkau chyu sha ga dalang kaw loi li sha da mat sai dai ni nnga mat ai hpang gaw mat sai sharin da ya ai lam nnga ai sharin hkam la ai lam nnga ai myit yu hpa re .
Tsun mayu ai gaw htung hking rai hpe jai lang ra ai gaw anhte amyu ni galaw shapraw dut sha nga ai gaw masha amyu ni rai yang anhte a jagum hpraw gaw gara de du mat na .myen ga malai nga ai anhte galaw ai lam gaw kik pawk ne hpa kauk ngu ai baw she rainga ai .Nang hpun da ai jinghpaw maka grai tsawm ai le gadai ni da ai ta ngu san dat yang masha amyu ni she re arawng la hpa nnga ai myit yu hpa re .
Anhte a htung hking hpe tsun jahpyak ,anhte a amyu hpe jahpoi ai nre gaja wa sha nan myit yu hpa lam ni re hpe mu mada ai, anhte amyu ni n-matsan ging ai ni re ,nchye galaw ai majaw matsan nga ga ai .
Nang lu ai atsam marai hpaji ni gaw Na a matu, Na a dum nta masha, Na a mare buga, Na a amyu mungdan a matu rai u ga ..
Bush a hpang jahtum mung ga
Ndai zawn Mungdan a ningbaw langai mi tinang a shut shai ai lam ni hpe yin la ai gaw kasi lahpa nan rai nga ai. Ngai sawn yu ai anhte a ning baw ni mung kaja wa madu galaw shut mat wa ai lam ni nga yang ndai zawn mara yin la gwi na ma ai kun?
Jinghpaw Mungdaw masat nhtoi
Auckland mare gaba hte wellington mare shara lahkawng hta manap 6:00 Am kawn shana 6:00 Pm du hkra matut manoi kyu hpyi let shang lawm saga ai.
Madung dat kyuhpyi ai lam hta ..
- Anhte Mungdan Ngwi pyaw sim sa wa na lam.
- Jinghpaw Wunpawng myusha ni myit hkrum gahkyin gumdin wa na lam.
- Jinghpaw Wunpawng myusha ni hpaji lam hta rawt jat wa na lam.


text:
2008 ning June shata praw (3) ya shana, Miwa gindai ten hkying (8:00) aten hta, Miwa Gumsan Ginjaw Shiga Dap na du hkrat wa ai shi sawk ninghkring ni hte W.P Ginru ginsa Labau Ninghkring langai mi, Mangshi mare e hkrum jahta ai lam hpe CCTV- 4 kaw na dan tawk madun lai wa sai lam chye lu ai.
Ndai lam hte seng nna Du Kaba Manam Tawng hpe san yu yang, " Re. Teng ai, ngai hte Miwa Gumsan Mungdan, Ginjaw Asuya a CCTV- 4 kaw na shi sawk ninghkring ni June shata praw(3)ya shana, Miwa gindai ten, hkying 8:00 aten hta hkrum jahta ai lam hpe Miwa ga hku nna mungkan mungdan (100) jan de dan tawk shapoi madun dat lu sai" ngu tsun dan wa ai. Dai shi sawk ni hte rau Manau Buga Nshawn hte Jinghpaw bumga de mung wa du nhtawm labau hte seng ai,htunghking hte seng ai hpe dem gayet shapoi madun dat lu sai lam chye lu ai.
Ndai CCTV- 4 shi sawk ni sa du hkrum jahta ai shaloi, Du Kaba Manam Tawng hku nna madung tsun sanglang dan ai gaw Jinghpaw Wunpawng ni a ginru ginsa labau hte seng ai, htunghking hte seng ai lam sha n-ga, grau nna masha yawng hpe shamau kau ai gaw shaning (7000) ning na sai Lungseng htu-ren hte shaning (2000) ning na sai, La-bat lahkawn a lam ni re hpe chye lu ai.
Daini du hkra Htu-ren hpe dum lang ai ni gaw anhte Jinghpaw Wunpawng myusha ni sha rai nga ga ai. Ndai anhte dum lang ai, lungseng hte wawt da ai htu-ren hpe, 2004 ning Miwa Gumsan mungdan,Pejing lahta, Mun Gu mung jarik hte Haw Be mungdaw e mu htu shaw nna, La-bat hpe gaw Pejing mare makau deng (10) ram tsan ai shara hta mu htu shaw la lu ai lam chye lu ai.
Ndai lungseng htu-ren hpe mu htu shaw ai ten, dai hpe gadai ni, gara hku dum lang ai, gara amyu bawsang ni a madum rai re, ngu hkrak mahtai n shapraw lu ma ai raitim, dai lam hpe na ai hte rau, Du Kaba Manam Tawng wa du nna gara hku dum ai, gara ten hta dum lang ai lam hte anhte amyu sha ni kaw daini du hkra dum lang nga ai lam wa tsun dan lai wa sai. Dai majaw Ginjaw Asuya CCTV- 4 ni ya na zawn sa du san- htai galaw nhtawm mungkan de ndau madun dat ai lam re hpe chye lu ai.
CCTV - 4 kaw nna shapoi madun dat ai hpang, (2-3) ya kawn mungdan kata hte mungdan shinggan hkan na labau sara kaba ni matut mahkai wa nna laklai ai gasan ni hte san sagawn wa ai lam ni pru wa nga ai lam Du Kaba Manam Tawng kawn chye lu ai.
Du kaba Manam Tawng gaw Sakhkung mungdaw Pati Rapdaw Dinggrin Salang Usa rai nna, ya yang gaw Sakhkung Mungdaw Asuya Hpaji jaw Ninghpung Salang hte Sakhkung mungdaw Amyusha Htunghking hte Ginru ginsa Labau Sawk Sagawn Dap, Lithkam rai nga ai.
(Shaning 7000 ning na sai Lungseng Htu-ren hte shaning (2000) na sai La-bat lahkawn hte seng nna laksan matut tang sa wa na ga ai).
Myu Shingyan
BSS


text:
A MYU HTE MUNG DAN A MATU
NZ mung dan du a myu W.P sha ni yawng hpe jin jin hkyen magang na matu sha na dat ai . An hte W.P mung dan a mung masa lam gaw nang ngai chye taw sai hte ma ren,an hte NZ mung dan du nang ngai yawng ti nang a kanu mung dan hpe woi awn tsap nga ai KIA gaw gap na matu myit daw dan let sha jin sai lam hpe sha na dat ai.majan byin wa ai hte rau machyi makaw si hkrun si htan a matu nang ngai dang di dang dep ai ram tsi mawan a matu gabaw shaw let hting gaw mi htam shi kaw na htam mi garum mat na matu yawng hpe saw lajin dat ai.lai wa sai aten hta KIA a gawng kya ai lam ni hpe mung x,tu a tsaw ra myit hte nang ngai chye na ya ai hte mara raw hkat ga. An hte amyu W.P sha ni hpe tsaw ra let shawng lam hta tinang a a sak hpe daw jau up nawng let shakut na myu tsaw mung tsaw ning hkring ni hpe an hte shakawn shagrau garum madi sha daw ga. a hkyin aten naw nga yang myu tsaw mung tsaw myit ning nan hte bai jawm sha kut sa ga. majan bai byin, sanat mahku kapaw hpang ai hte rau an hte kalang ta lu garum hkra sha jin magang na matu hkyen lajang da ga.a sak 18 ning lahta yawng passport hpe mung lajang da ga.kyu hpyi n gun la let gwi gwi hte shawng lam de la hkam sa ga.
Slg.Dau Hkawng
President of NZKC


text:
Nov 22, 2015. US Government State Department, International community ni hte zuphpawng galaw ngut sai hpang,
US Kachin community ni, Kachin Alliance ni hte hkrum zup bawngban hpawng hpe lu galaw la sai.
KDNG shapraw tawn ai sumtang laika buk ni hpe US Kachin Alliance ni hpe kumhpa jaw ap ya sai.
US Kachin Alliance kaw nna mung USD 200, kumhpa jaw shagrau ai hpe hkam la lu sai.
Ndai gaw Tsa Ji hpe shagrau ai nrai, KDNG a mu bungli hpe shagrau ai rai na re ngu nna chye ju dum masat masa hpe galaw dat nngai.
Lu la sai ja gumhpraw hpe kanu mungdan de jamjau hkrum nga ai IDPs ni hpe KDNG hku nna, ahlu bang na nngai. Yawng a ntsa shaman chyeju lu la uga. Amyu sha lam yan hta dam lada ai hku galaw sa wa lu uga
By shing kri


text:
MUK HTE TSABYI
1. Muk hte tsabyi hpe Wa Jau gaw, Wa Karai kaw ap nawng nga yang, anhte a myit masin yawng hte hpe, Wa Karai kaw nawng ya ga law
2. Nawng ya ai muk hte tsabyi chyaru, Yesu a Hkum Sai Shan tai wa, dai muk hpe sha ai ni yawng hte gaw, htani htina a sak lu la na
3. Yesu Hkristu a hkum hte Sai gaw, kam sham chyeju hpe jaw ya nga, tsawra tengman myit masin hpe mung, anhte yawng hta bang jat ya na
4. Ru yak kyin dut ai lam hkrum tim, myit daw myit hten ai lam n nga, nawng ya ai Muk hte tsabyi chyaru, anhte yawng hpe n gun jat ya nga,
5. Anhte a hkum hkrang myit masin, a mu bungli yawng pawng nna, Wa Karai kaw ap nawng ya ai gaw, chyeju dum lam kaba re ai law
No comments:
Subscribe to: Post Comments (Atom)


text:
时间:2018-05-16 15:57:15 来源:德宏团结报
Wa waji ko ana rong nna machyi wa ai npot nhpang go, mayu e wa atsom n garu ai majo, n-gup gata ko ana ganu rong wa nna, sai gata de shang wa rai sailam na sainu jahten hkra ya ai majo byin wa ai re.
Wa waji makau mayan hkan aten na na maza mala ni e gasheng hkra ya nna, wa sai pru, wa gaya rai, mayu e go namsi ni sha ai hpang wa sai pru wa ai. Wuisinsu C gadon shing nrai hkum ting machyi ana rong wa ai, ga shadon, sai hpro ana, sai ginsa ana re ni.
Tsi na ladat: 1.Wuisinsu C grung grung sha ra ai, ting-ret lo sha na. 2. Namsu hauhke 50 ko, hpunlum haushin 10 bang jat nna, lani mi wa lo lo lang garu u. 3. N-gu gashin ai jahku hte lani mi n-gup lo lo lang garu u


text:
Chyum Mungga Daw (1) - (Pru mat wa ai laika 17: 3-7)
Ya hti na gaw, Pru mat wa ai Laika hta na rai nga ai.
Israela a shawa hpung ting, Egutu mung de nna pru mat wa ai hpang, Re-hpi-dim e but nga ma ai; dai kaw e amyu masha ni hpang gara nna, Mawshe hpe aput let tsun mu ai gaw, Anhte hte anhte a kashu kasha ni mung, anhte a yam nga ni mung, hpang gara ai hte si na matu, Egutu mung de na anhte hpe woi wa a ni? ngu mu ai.
Shaloi Mawshe gaw Madu hpe hpyi nem let, Ndai amyu hpe ngai kaning di woi awn lu na rai ta? Ngai hpe nlung hte kabai sat kau na maw nga ma ai, ngu wu ai. Dai rai nna Madu gaw Mawshe hpe, Israela a agyi salang nkau mi hpe woi nna, dai amyu masha ni a shawng e sa wa su; dai hka-nu hpe gayet ai dawhkrawng lang let sa wa su. Horeb bum na lunghkrung ntsa hta ngai na a man e tsap nga na ring ngai. Dai nlung hpe nang gayet na wu ai rai nna, amyu masha ni lu na matu, dai hta na hka lwi pru na ra ai, ngu nna Madu tsun wu ai.
Mawshe mung Israela a agyi salang ni a man e shing di galaw wu ai. Dai shara kaw re, Israela amyu masha ni gaw, Madu anhte hte rau nga nga ai kun, nnga nga ai kun, nga nna Madu hpe chyam dinglik yu ai majaw mung, Mawshe hpe aput nna ndang kalang hkat ai lam a majaw mung, shara dai hpe Massah hte Meribu ngu ai amying lahkawng hte shamying ya mu ai.
Ya hti ai gaw, Karai Kasang a Mungga rai nga ai.
Chyum Mungga Daw (2) - (Tomiti 1: 8-10)
Ya hti na gaw, Roma masha ni hpang de San Pawlu shagun dat ai Laika hta na rai nga ai.
Hpunau ni e, anhte a Madu Yesu Hkristu a marang e, kam sham ai hte ding hpring wa lu saga ai majaw, Karai Kasang hte hku hkau nga ga ai. Yesu Madu a marang e, anhte kam sham ai hte chyeju ningsang a prat hta shang lu saga ai; shing rai, Karai Kasang a hpung shingkang hpe myit mada nga ga ai majaw, nachying kabu sharawng awng nga ga ai.
Dai myit mada ai gaw kaman lila nrai nga ai; kaning rai nme nga yang, anhte hpe jaw ya sai Chyoi Pra ai Wenyi gaw, Karai Kasang a tsawra ai myit, anhte a masin salum hta e ru bang yang mani ai. Anhte hpa nbyin lu ai shaloi, Karai Kasang lajang da ai aten hta, Hkristu gaw shut hpyit ai masha ni a matu si hkam sai.
Kaja wa, ding hpring ai masha a matu si hkam na, ai nkam nga ga ai; mai kaja ai masha a matu chyawm gaw, si hkam gwi na masha langai ngai nga nhten; rai timung, anhte mara kap nga ninglen, Hkristu anhte a matu si hkam ya ai gaw, Karai Kasang anhte hpe tsawra nga ai lam a sak se rai nga ai.
Ya hti ai gaw, Karai Kasang a Mungga rai nga ai.
Kabu Gara Shiga - (Yawhan 4: 5-15, 19-26, 39, 40-42)
Ya hti na gaw, Yawhan a Laika hta na Kabu Gara Shiga rai nga ai.
Yesu gaw, Yaku e shi a kasha Yosep hpe jaw ai ga dachyawk makau na, Suhka ngu ai, Samari mung na mare langai mi de du wa ai; dai yang e, Yaku a hka htung nga nga ai. Yesu gaw lam hkawm ba ai majaw, hka htung makau e dung nga ai. Dai aten gaw shani ka-ang, ahkying shing lahkawng daram rai nga ai.
Shaloi Samari numsha langai mi hka ja na pru sa ai. Yesu gaw, Ngai hpe hka jaw lu e, ngu nna shi hpe hpyi ai: shi a sape ni chyawm gaw shahpa mari na matu mare de sa mat ma ai. Dai Samari num sha gaw, Nang Yuda masha rai nga ndai; ngai Samari numsha hpe hpa majaw lu na hka hpyi nta? ngu nna shi hpe tsun wu ai, kaning rai nme nga yang, Yuda hte Samari masha ni shada da nhku nhkau nga ma ai. Shaloi Yesu gaw, Karai Kasang a kumhpa hte, ngai hpe hka jaw lu e, nga nna nang kaw hpyi ai wa, kadai re ai hpe nang chye taw gaw, nang shi kaw hpyi nna, shi gaw nang hpe hkrung ai ntsin jaw na nit dai, ngu nna Yesu htan wu ai. Dai numsha mung, Madu e, Nang hka ja na rai, hpa mung nlu ndai; hka htung mung sung nga ai; dai rai nna, dai hkrung ai ntsin hpe kanang na lu la na nta? Anhte a nji nwa Yaku gaw, ndai hka htung anhte hpe jaw da mani ai rai nna, shi hkum nan hte shi a kashu kasha ni, shi a yam nga ni ndai hta na lu masai: nang gaw shi hta grau kaba nni ngu tsun wu ai.
Shaloi Yesu gaw, Ndai hka lu ai wa kadai mung, hpang bai gara na ra ai; ngai jaw ai hka lu ai wa chyawm gaw galoi mung hpang gara na nrai: dai ngai jaw ai hka gaw, htani htana asak lu na matu, dai wa hta e lwi pru ai hka hpawk tai na ra ai, ngu nna Yesu htang wu ai. Shaloi dai numsha gaw, Ngai galoi mung hpang gara bai nhkrum na hte, nang de mung hka nsan ja ra u ga, hka dai ngai hpe jaw rit law. Nang gaw myihtoi rai nga ndai hpe ngai dum se ai: anhte a ji wa ni gaw ndai bum ntsa e nawku masai; nanhte yuda masha ni chyawm gaw, Yerusalem mare e chyu sha Karai Kasang hpe nawku mai ai, nga nna tsun myit dai, ngu wu ai.
Yesu gaw, Numsha e, nye a ga hpe kam sham u: ndai bum e mung nrai; Yeresalem mare e mung nrai, Wa hpe nawku na aten du na ra ai. Nanhte Samari masha ni gaw tinang nchye na ai hpe nawku myit dai; anhte chyawm gaw tinang chye ai hpe nawku ga ai: kaning rai nme law, hkye hkrang la ai lam Yuda amyu hta na pru ra ai. Rai timung, dingman ai hku nawku ai ni gaw, wenyi hta mung, teng man ai hta mung, Wa hpe nawku na aten du wa ra ai rai nna, ya e pyi rai nga ai: Wa gaw shing rai nawku ai ni hpe tam nga ai. Karai Kasang gaw, wenyi rai nga ai: shi hpe nawku ai ni gaw wenyi hta mung, tengman ai hta mung, nawku lu na rai nga ai, ngu nna shi hpe tsun wu ai.
Dai Numsha gaw, Hkristu ngu ai Karai Kasang san da ai wa du na ra ai hpe ngai chye nngai; dai wa du jang, shi anhte hpe lam magup tsun madun na ra ai, ngu wu ai. Shaloi Yesu gaw, Nang hte ga tsun nga ai, ngai gaw, dai wa nan rai nga ai, ngu nna shi hpe tsun wu ai.
Dai rai nna dai numsha gaw, shi a ntsin di bu tawn kau da nna mare de bai wa nhtawm, mare masha ni hpe, Ngai galaw ai lam yawng ngai hpe tsun dan ya ai wa hpe sa yu marit; dai wa gaw Hkristu rai na kun, ngu nna wa tsun mu ai. Dai mare na Samari masha law law wa, dai numsha sakse hkam ya ai ga a majaw, Yesu hpe kam sham ma ai. Dai rai nna Samari masha ni Yesu hpang de du jang, shanhte hte nga nga na hpyi ma ai majaw, dai yang e lahkawng ya shi hkring nga ai. Yesu nan tsun ai ga a majaw, kam sham ai ni grau law jat wa ma ai. Dai ni gaw dai numsha hpe, ya gaw na a ga majaw chyu sha anhte kam sham ai nrai saga ai: anhte nan na lu nna, ndai wa gaw, mungkan ga a Hkye Hkrang la ai Madu teng teng rai nga ai hpe anhte chye saga ai, ngu mu ai.
Ya hti ai gaw, Madu a Kabu Gara shiga rai nga ai.


text:
Munghpawm ngu ai gasi gangau pyi tam shamat nga sai ten, kanang ta munghpawm? Ne Win asuya lung ai shani kaw n'na munghpawm ngu ai gasi lachyum hpe myen hpyen asuya lakhtak langai hpang langai munghpawm (Pyi-Htawng-Su) shamat kau nga sai re. Dai ni raitim myen ningbaw ningla ni gaw bawsang (Taiyinta) ngu sha shara shagu tsun shajang, jai lang shakut nga sai hpe annau ni myen a kaba dik ai mahkyen hpe tau mu chye ra sai re.
Hpa majaw annau ni bawsang amyu sha ni hpe myen mung na myu kaji lakung hku mungkan na mu chye wa hkra shakut nga ai hte Pang Lung ga sadi a jaw bawsang yawng shanglawt chyawm la ai re hpe maigan mungdan law law gaw n'chye ai zawn, ya kaba wa ai annau ni a kasha ni (Pyi Htawng Su) munghpawm ngu ai lachyum hpe n'chye ai ni grai she law wa nga sai re. Myen a ladat kaba gaw amyu labau mat na masing hte myen myu kaba hkrai up sha lu na matu hpang de sakse madi madun wa chye ai yawng hpe shamat kau mayu sai re. Bawsang ngu ai kaw na pyi grit nyem dik ai masha kaji utsang hku sha annau ni hpe tawn mayu shamat kau mayu sai re.
Thein Sein hte Aung San Suu Kyi (NLD) ni Sinna dan hta kade sa shawu tim mana kan gyit hkrum sai re, Democracy a kaji dwi kaji ke ni hpe Democracy lam ningnan hkawm nga ga ai ngu n'gup hte kade tsun tim ta tut hte tsun ai n'bung nga ai. Wan mayu tawn n'na wan shinglet hte simsa lam tsun ai gaw ma ni hpe tsun tim pyi manyi asawng kau ya na re.
Hpyi n'tsa Democracy palawng kade hpun shatsawm dan tim, masha sat mare nat nga ai hte n'gup de kade tsun tim, mung up tara n'shai ai. Tara rung tara je yang ai lam n'laklai ai. Hpa mung n'hpai ai, samyit hpri hte seng n'na hpa n'hpai ai, singgu krin byin nga ai mung shawa mare masha hpe mara kata sat zingri ai gaw Democracy kun? Mungkan simsa ninghtoi hta ninghkap ai lam hpa mung n'tsun ai zim sha mungdan simsa na ra sharawng ai hpe lam hkawm madun nga ai ni hpe pat ai, ahkyak la tara dang ai. Dai kun simsa lam tam ai ra ai nga shani shana marawn nga ai.
N gup de gaw simsa lam, myit masin lagaw lata ni gaw sat na matu madi tawn nga ai. Nam nak n'nga ai ga laban hta mau tau n'mai tau sai, hprut hprut galaw dan ra sai. US kaw ninghkap n'gun madun ai gaw myen a kren hta nan gap bang lu sai hku re. Grai shawu taw nga ai hkra hpawng hpe hkra gayet shangap dat ai zawn padang kaba dip la lu sai hku re. San htai tsun shaga ai ni mung n'gun grai lu ai hte, gwi gwi hkram hkram tsun ya ai jaw grai kaja dik ai. Roi ai hpe roi ai, sat ai hpe sat ai hku n'hkrit n'tsang tsun ra ai re.
Dai ni annau ni a saidaw sachyen Share Shagan ni pyi Myu Sha yawng a matu jam jau hkam n'na asak ap nawng n'na sai ga shaga ya nga ai re. Si hkam n'na Myu a matu ten hpring machyu pala hte shaga ya nga ai. Annau ni hpa rai n'gup hte n'bung sinat hte pyi n'gap gwi na rai ta? Media shiga shihtawn shabra ai san htai galaw ai lam hta, annau ni hpe mara kata sat ai numma roi ai hpe gwi gwi tsun ga.
Matut n'na lamang kaba la n'na maigan mungdan shara shagu nga ai annau ni grau kaba ai ninghkap n'gun naw madun ra ai. Dai gaw annau ni myit hkrum ai Myen hpyen asuya hpe chyawm gasat ai re.
1. Hpyen htu tawn ai lam grai n'hting nut ai.
2. Tara shang gaphkat lam n'jahkring ai.
3. Mungdan ting tara shang simsa lam n dau ai lam n nga ai.
4. Kasu kabrawng hpung ngu ai hpe grai n'dau shaprai ai lam n galaw shi ai.
5. Munghpawm (Pyi Htawng Su) ngu tara shang n'dau ra ai. (Myen mungdan ngu tsun nga ai hpe jahkring lai kau ra ai.) Shawnglawt la ai shaloi myen mungdan ngu shamying la ai gaw annau ni matu shut kaba re zawn dai ni mung bawsang myu kaji ngu ai hku sha lachyum shapraw nga ai re.
6. 2008 ning gaw da tara hpe lai gram kau ra ai.
Lahta de na ni hpe galai ai shaprai kau lu ai shani she annau ni yawng simsa shimlum lu na re.
Baren Numraw


text:
Wunpawng Mungdan Shanglawt Asuya Dap Ba (5) npu Dung (3) ginra rai nga ai Kanpaiti sa lam Dingri hte Hka Rum Pa laran hta April (12) ya shani daw hta Dung (3) na KIA myu tsaw share shagan ni hte myen tai hpyen ni laja lana gasat lai wa ai lam shiga na chye lu ai.
DUNG (3) GINRA HTA GASAT
Wunpawng Mungdan Shanglawt Asuya Dap Ba (5) npu Dung (3) ginra rai nga ai Kanpaiti sa lam Dingri hte Hka Rum Pa laran hta April (12) ya shani daw hta Dung (3) na KIA myu tsaw share shagan ni hte myen tai hpyen ni laja lana gasat lai wa ai lam shiga na chye lu ai.
Labels: Jinghpaw Mung Shiga


text:
ANHTE A MATU AHKAW AHKANG NGA SAI KUN?
Labels: Laika Ngau
11 comments:
- Larin said...
-
N-dai laika ngau hpe 100% madi shadaw dat ai ht n-dai hte maren hkan galaw shakut sa wa na aten du sai ngu tsun mayu ai. Pangloong Ga sadi moi hkoi mat sai, hten mat sai, lai mat sai nga myen ni kawn mung tsun lai wa sai. Anhte Wp shani sha manya tai taw nga ai re. Myen ni gaw Jinghpaw ni hpe maigan masa hku hkam la nna shamyit hkyen ai hte tatut galaw dingyang re ai hpe mung chye ninglen, mu ninglen munghpawm law, rap ra ahkaw ahkang law nga, Myen kawn n-kam hka ai zawn rai nna woi awn ningbaw ningla kanu kawa ni yawng mung dum hprang ra sai. Awmdawm Shanglawt a matu ngu n-dau shabra na ten pyi ya lai mat hkyen sai re..... Hkrit ai kun? n-dai hpe hpang dat ai hpang she mahtai zaw na ga san mung pru wa na... Myen mung kawn mi rai rai, mungdan kaga hkan kawn mi rai rai.... dai pru wa ai hpang she lama mi gaw byin wa na re. N-byin ai dingsa gaw ya na zawn sha hkam sha nga ra na re.
- September 3, 2012 at 3:12 PM
- Anonymous said...
-
grai jaw ai law. panglung sadi hpe n'shadik ai majaw dai ni annau ni sat nat zingri roi rip hkrum nga ai re jaw myen tsun ai kaning re panglung ga sadi tim n'mai kau sai.myen nan simsa lam ra yang loi loi sha re.hpyen dap ni hpe htingnuk kau nna atsam mai bawngban sang lang la ai re.rai dai ni gaw WPjinghpaw myu ngu n'nga hkra dasang ladat shapraw nna n'gum hte masa kaba 4 hku sat shamyit nga ai re hpe grai myit yu ra sai hte,myu de nga ai maigam de nga ai ramma ni kara kaw tim sadi ra sai.myen gaw jinghpaw sha re ai yawng hpe sat sai hpe ja ja dum saga law.
- September 3, 2012 at 3:13 PM
- Anonymous said...
-
Lahta na laika ngau hte comments ni hpe grai madi shataw ai. Anhte myu sha ni mung madu mungdan lu ging sai ngu kam ai. Labau hpe bai n,htang yu yang myen ning baw awng san wa nan mung anhte a kaji kawa ni hpe maw hkalem ai hpe mu lu ai. Shi a asak hte mahkam hkam n,na shi si mat jang, shanhte myen ni kaga myubaw sang ni a lamu ga yawng hpe lu madu la na ma sin kaba hpe mu lu ai. Hkin nyun mung maren re. Awng san kaw mung maren sha re myen kara myen hpe mung nmai kam ai. Ndai lam ni gaw yawng chye chyalu rai na re. Dai majaw anhte w p gaw anhte san san nga mat saka ngu grai myit mada nga ai law.
- September 3, 2012 at 5:47 PM
- Anonymous said...
-
Pang lung hta kalang, 1994 ning hta kalang rai yang masu kaba lahkawng rai sai. Hpang kalang wp sha ni hpe n lu masu ai rai jang wp sha ni shang lawt maga hkawm nga sai. Ya mung naw masu katut hkrum sha jang mungkan hta Jinghpaw n rai sai. Hpaw tsat she rai sana re .D kaba hte Dum u.
Lungbra.
- September 3, 2012 at 7:33 PM
- Anonymous said...
-
NDai La Ring Tang madun ai laika ngau hpe Lahta na myit su ni madi shadaw jaw ai lam hpe matut kahtap nna madi shadaw n-gun jaw dat nngai. Ya ten du hkra Myen mungdan hpe gahti galai uphkang nga ai, Myen asuya gaw, Myen amyu sha kaba ladat hte matut uphkang sha na lam chyu sha gyin shalat taw nga ai re hpe, anhte yawng myit dum ra nga saga ai.Anhte W/P amyu sha ni hpe lam woi ning shawng tai ya nga ai myit su kanu kawa du salang nkau mi a myit jasat gaw, ya ten du hkra Pang Lung Ga sadi ngu ai hpe bai matut tsun tsun rai taw ai hpe mu lu ai. Kaga amyu baw sang ni gaw dai lam hpe myit hta pyi nbang da ai hpe maram lu ai. Ya ten uphkang nga ai Myen asuya gaw, Pang Lung hta grau ai hpe woi galaw ya na nga nna, asawng chying lau taw nga ai hpe, anhta a kanu kawa nkau mu mi gaw dai lam hpe grai myit kam kaba hte naw ala taw nga ai hpe mu lu ai. Kahtap nna masu masu rai ai lam hpe myit malai nlu ai sha naw kam taw nga yang gaw, shut kaba she rai wa na re. Kade lang masu, Kade lang Ga sadi run wa hpe mung adum nga ga. Myen a baw nu hpe pyi ndep ai zawn zawn rai mat wa na.Ya ten du hkra gahti galai uphkang sha mat wa sai, Asuya shagu gaw, Pang Lung ten mung lai mat sai. Munghpawm mung hpawm nga nna gaw ntsa lam tsun masu taw nga ai.Grai na pyaw nga ai. Kaja wa nga yang, Federal ngu ai gasi gangau hpe kachyi mi pyi ka tsun shapraw ai lam nmu mada ai hku re. Dai majaw, Ga shadawn langai mi tsun ga, Shabrang langai mi mahkawn kasha langai mi hpe tsum tsaw tsaw ai ngu ga. dai shabrang wa gaw shi a sumtsaw jan hpe sumtsaw mahtai hpyi ai shaloi, Nang hpe ngai tsaw sai ra sai ngu ai gasi gadin langai mi pyi nhtang tsun ai lam nnga, yau la ai lam pyi nnga, Tsaw sai ra sai ngu pyi ntsun yu ai.NUm jan pyi atsawm nchye ai, tinang amyit kraw langai mi kaw nna chyu sha, ra taw nga ai jan hpe,nang hte ngai dingku de saga, hkung ran saga ngu ai hte wa nbung na kun ?Dai num sha gaw Dai shabrang wa a ntsa hta gara hku mu wa na rai ta? Dai majaw kachyi mi pyi myit nlawm ai, kajai pyi n kajai ai lam hpe anhte mung tsep kawp nmai nmyit la yang kaja na re. Dai majaw anhte W/P amyu sha ni gaw, AWMDAWM SHANGLAWT ngu ai hpe JA JA GWI GWI ndau dat yang kaja sai ngu ai hpe ning mu jaw dat nngai law.Anhte a Awng Padang Yehowa Karai Kasang ngu ai Gabaw dik wa na re. Ahte amyu ni hpe Karai Kasang yu na re.
- September 3, 2012 at 8:46 PM
- Anonymous said...
-
myen hte gaw tsep kop nmai pawng sai,myen gaw kaloi mung sadi dung na nre,myen hte sha naw pawng yang gaw hta ni hta na du daw sai hkaw lam nga na sha re,dai majaw k. kaw manoi kam hpa let padang hkrun lam hpe awmdawm padang dip lu hkra kyu hpi let nut tit tit gap tit tit rai ga.
- September 3, 2012 at 11:15 PM
- Anonymous said...
-
Salang La Ring a ningmu hpe tsepkawp madi shadaw ai. N-gun ja ai rai yang magyi magaw nsa ra ai. Du mayu ai de dingtawk du wa mai ai. Dai ni na ten hta WP Myusha ni hta dai zawn galaw lu na matu n-gun hta ning ra ai lam naw nga ai. Awmdawm ahkaw ahkang lu ai mungdan lu wa na matu npawt nhpang ngangkang hkra tsang langai a hpang langai gaw-gap la ra ai hpe WP Myusha ni mu chye nga chyalu re.
Myen asuya gaw satan re. Satan a lit gaw masu magaw hkalem sha ai. Shi gaw shi kaw lit nga ai hte maren galaw nga ai. Anhte a lit gaw dai satan a hkalem ai hpe chye ya nna kahkyin gumdin ai n-gun hte jawm gasat shamyit kau na matu re. La ma tinang a lit n-galaw ai rai yang tinang a mara sha re. Satan hpe mara shagun nga ai bungli gaw aten shama tinang a hkum hpe dam ari jaw nga ai lachyum sha rai nga ai.
Myen asuya a masing gaw Anorahta, Bayinnong, Alonghpaya (Prat 1,2,3) ten ni hta bum nga masha ni a mying hpe shamyit kau ai zawn dai ni na prat (4) hta mung bum nga masha ni yawng a mying hpe shakut shamyit nga ma ai. Dai majaw satan tsun ai, galaw ai a yaw shada ai yawng gaw bum nga masha ni a mying hpe shamyit nga ai gaw ding yang asan nan dan dawng nga ai.
Dai majaw bum nga masha baw sang myu (7) gaw satan nlawm ai "United State of ......." ngu ai mungdan hpe gaw-gap la ra sai. Bum nga masha myu shagu gaw shawng de shanhte lu wa yu ai mungdaw hpe madu lu na rai nna, satan wa mung shi lu wa yu ai "Dagong, Nyong-U, Pagan" ginra ni madu mai na rai nga ai. Dai shaloi satan a mungdan gaw, bum nga masha ni a mungdan e shinggrup nga ai rai nna, shi a htingbu mungdan gaw "United State of ....." langai sha rai nna panglai hte mung nni kahtep sai.
Bum nga masha myu (7) ni kahkyin gumdin ai lam lu wa ai rai yang, mungdan nnan gaw-gap na hte seng nna UN kaw na madi shadaw la na matu mung masan sa na re. Dai madang kaw du wa ai shaloi masa hta hkan nna awmdawm ahkaw ahkang lu ai mungdan hpe shalat la mai na re.
Mungmasa ngu ai gaw yawng jawm chye nga sai hte maren na chying dam lada ai baw re majaw, WP Myusha hkum dek shagu gaw tinang du hkawm ai shara hkan na ni nawn ai kaga hpu nau myusha ni hpe hku hkau la nna dam lada ai myit hte kahkyin gumdin lam ngangkang hkra jahtuk la ai hte yawng a yaw shada lam awngdang wa mai na re, ngu nna Salang La Ring a ningmu hpe madi shadaw dat ai.
- September 3, 2012 at 11:26 PM
- Anonymous said...
-
la ring tang madun ai lam ni gaw 100% tsep kop jaw ai,dai majaw w.p myu sha yawng a myit hta awm dawm de sa na hku sha myit ga.
- September 3, 2012 at 11:28 PM
- Anonymous said...
-
mung masha ni gaw shanglawt chyu lu mayu ai she malawng mat sai...rai tim anhte kam hpa nga ai KIO ginjaw malawm salang nkau mi gaw..tawk hprut re mung masa policy n'gui lang ai zawn, myen hpe hkrit ai zawn, myen hte hka nmai ai zawn, mungdan laga byin na she tsang ai zawn re la ni nga ai nga na yu nngai.
Mungdan langai bying na nga jang mung pang-lai hka lam nhku ai law..mungdan kaba 2 jarit rai mat ai majaw yak na law..lachyum npru ai ni sawn shalawm nna ung ang taw ai ni mung nga ai zawn nga ai..
Teng sha nga yang dai lam ni hpa tsang hpa nnga ai..Eg.., NEPAL MUNG DAN, BHUTAN mungdan ni gaw India mungdan kaba hte, Miwa mung dan kaba a lapran matep taw nga ai mungdan re..Malihka ram kaba ai hka pa nnga ai mungdan re...Bhutan mungdan chye htam masha sen 7 ram sha nga ma ai...dai zawn re ni hpa shang lawt ai mungdan langai hku nna apyaw rai nga lu nga ai le...
Anhte WPJ ni gaw masha jahpan nga yang mung sen 10 jan de she re..lamu ga nga yang mung dam pa kaba dik, sut nhprang nga yang mung hpa she lang na i..bai nna maigan gan lawk nga yang mung INDIA, MIWA nga ai le...Sinna maigan ni de sa na nga tim Mdyen mung hku lai sa nra ai..India, China hku mai ai..madung gaw Myen uphkang ai kata na lawt mat lu na sha ahkyak re..
Bu hkawm shadang
- September 4, 2012 at 12:53 AM
- Larin said...
- This comment has been removed by the author.
- September 4, 2012 at 3:18 AM
- Anonymous said...
-
Ningmu yawng a nsen gaw hkrak nga sai. Dai ningmuj ni hpe gumhpawn la nna kayin gaye jahtuk nna ahkyak la dat ai hte grau hkumtsup ai mahtai lu mai na re ngu mu ai.
- September 4, 2012 at 3:02 PM


text:
Kachin Politics Watch and Research Network, Jinghpaw Mung Masa Yu Maram hte Sawk Sagawn Hpung gaw, myu sha lawt lam hte anhte myu sha ni myit hkrum mang rum let myu sha lam masa tsawm wa hkra jawm gaw gap ai shara ht
a lakung lakap tai ai wuhpung langai rai ga ai.
Moi ngai naw kaji ai ten hta Nu ngai hpe lata dun nna hpyen hprawng woi hprawng ai shingran ngai naw mu nga n-ngai. Dai aten hta ngai asak 10-12 ning aten ladaw rai nga ai. Mare baw de sinat ngoi gadu wa jang mare htumpa de woi hprawng ai shingran ni amu nga n-ngai. KIA hte hpu nau Palaung hpyen la ni lai wa jang ngai Nu hpe san san rai n-ngai. Nu ndai hpyenla ni gaw hpa baw hpyen la rai ma ta ngu nna san san re shaloi Nu gaw ndai gaw anhte Jinghpaw hpyenla ni re nga nna tsun dan ai hpe mung shing ran naw mu nga n-ngai. Dai aten hta KIA hpyen la ni hpu nau Palaung hpyen ni hpa majaw nam mare hkan gabrawng hkawm shamu shamawt hkawm ai lam hpe atsawm nchye na tim, shanhte gaw anhte a hpyen la rai ma ai ngu ai hpe ntsa lam chye na tawn ai lam rai nga ai.
Ngai bum mare kaw kaba wa ai re majaw bum mare gahtawng hta hpaji jawng tsang kaba ai madang du hkra n-nga ai majaw myo mare de laika jawng tsang loi mi tsaw ai jawng sa lung na matu myo mare de shani sa wa nna laika jawng tsang 6-7 bai matut lung ai aten hta gaw Myen hpyen hte Jinghpaw hpyen hpa majaw gasat hkat nga ma ai ngu ai hpe loi li hkawn hkrang wa ai aten rai nga ai. Rawt malan ginra hta kaba wa ai Jinghpaw kasha ngai gaw, rawt malan ginra hta kaba wa ai majaw rawt malan hpyen ni hpe ngai na myit kata hta grai tsawra kam hpa ai myit ni galoi mung arawng nga ai. Rawt malan ai lam hpe loili chyena wa tim Mung masa “Politics” ngu ai hpe gaw tsep kawp nchye na ai hte maren myi di chyip rai nga ai. Hpa majaw nga yang mung masa ngu ai hpa ta? Ngu ai lachyum hpe gadai mung n-sharin ya, gadai mung nhkai dan ai majaw rai nga ai.
Ngai asak 18 ning jan wa ai aten hta gaw rawt malan a lam grau grau hkawn hkrang wa sai, rawt malan a lam grau grau hkawn hkrang wa ai rai tim, rawt malan ai lam a sung htum ai lachyum hpe atsawm nchye na ai majaw rawt malan hpyen ni hpyen lahkawn nga matu shamu shamawt wa jang Kanu Kawa makyin jing hku ni gaw rawt malan hpyen ni hpyen lahkawn na hkyen masai hprawng mu nga tsun tsun rai ma ai.
4 cut 4 ( Hpyet Ley Hpyet ) hta jam jau ai nam chyim)
Myen hpyen asuya gaw “4 cut 4” masing hpe 1994-96 lapran hta galaw ayai dat masai, dai “ 4 cut 4” masing kaba gaw hpa a matu galaw ma ta? Rawt malan ai wuhpung ni hpe ayai aya shamyit agrawp kau lu na masing rai nga ai. Dai “4 cut 4” masing a majaw hpunau Palaung ni lak nak ap kau ai gaw du mat ra ai re hpe dai ni she atsawm sha adan aleng nan chye na mat ai hku re.
Dai “4 cut 4” masing a majaw hprawng dum bre hkawm ai marang e, nta nga ai du sat yam nga ni hpe mung nkau mi hpe dut kau, nkau mi hpe gaw tinang mare kaw tawn kau da re majaw, gadai wa sat sha kau, dun la kau re hpe mung nchye ai sha du sat yam nga mung hkrat sum hkrum sai. Shaning ting sha na mam mung nam e makoi tawn ai rai tim, aten ladaw na na wa hprawng hkawm ra ai majaw nai mam ni mung yet mat nna shaning mi ram hkai nu shat shalaw let hpa hpa sha ai nam chyim hpe mung ya du hkra shingran mu nga ai law. Dai “4 cut 4” masing a majaw ding hku run mat ai dinghku dum nta masha ni law law mung nga lai masai. Dai “4 cut 4” masing a majaw jam jau ai nam chyim hpe tsun jang myit n-gut ai lam sha lu la ai. Tsun mung tsun nma ai.
Jinghpaw ni a mung masa hte seng ai American la wa hte dung jahta ai lam
“Federal” hte awm dawm shang lawt a shai hkat ai lachyum awm dawm ngu ai lachyum gaw tinang mung dan tinang up hkang asuya hte lak san rai nna nga ai mung dan hpe awm dawm shang lawt ngu tsun nhtawm, federal ngu ai lachyum gaw laga myu baw sang ni yawng hte pawng nna mung daw mung dan langai hte langai a kata hta pru nga ai nhprang sut gan ni hpe, jawm gagran sha rai nna gaw de ai mung dan langai masa hpe tsun ai ngu tim nshut nga ai ngu tsun jang, “I agree with your concept” nga nna lawan dik ai hku bai tsun nhtang dat wu ai. Teng teng nga yang shi tsun mayu ai gaw ngai myit pyaw u ga nga nna tsun ai she rai ang sai.
“Federal” ngu ai ga si hpe nkau mi atsawm nchye na ai ni gaw grai hkrit tsang ai lam mung nga ai, madung hku nna shinggyim masha ni gaw mu mada hkam la ai lam nbung ai majaw “Federal” ngu ai ga si hpe hkrit tsang ma ai nga nna dai American la wa tsun ai. Yak dik htum gaw hpa ta?“Federal” kaw ning gam langai lahkam lai nna tsep kawp awm dawm ai mung dan de sa na kun ngu ai gaw yak dik rai nga ai. Mung masa ahkang aya hte sut masa, akyu ara hpe mu jut nbung ai majaw ndai hku daw dan na hpe mung ram ram yak nga ai. Rai tim ngai na ningmu hku nna tsun ga nga jang Awm Dawm ai shang lawt de sa na rai jang “Federal” ga si hpe jai lang taw ai gaw ram ram sawn dinglik yu ra ai bungli kaba langai rai nga ai.
Ngai na myit masin hta dai American mung masa hpun tang hpaji rawng ai wa a ga hpe ngai nkau mi hkap la ai rai tim, ma hkra gaw ngai hku nna nhkap la lu nga ai, hpa majaw ta? Shi gaw American masha rai nna mung masa sawk sagawn ai hpaji ning hkring wa re hte maren, Jinghpaw wunpawng sha a hkam sha mu mada ai hte byin mayu ai myit masin hpe gaw tsep kawp chye na ai wa nrai nga lu ai. Dai zawn shi a tsun shaga ai ga hpe ma hkra nhkap la ai hte maren shi hte tsun shaga ai mabyin masa hta la kap nna kaga Jinghpaw mung masa hte, hpaji kungkyang ai salang ni hpe mung ngai hku nna grai hkrum shaga yu sai. Dai zawn tsun jahta hkawm yu ai shaloi mung Jinghpaw salang ni a ga manau mung grai wa shai ai lam n-nga ai hpe mu lu ai.
Ya yang na rawt malan hpung ni a ahkaw ahkang kaja
Ya yang Myen mung dan hta mung masa ahkaw ahkang hpe she la ga nga yang kam ai hku mai galaw ai aten re, asan tsun ga nga yang “ KA HTA RIM RAWNG TAWN AI U HPE GALOI SAT MAYU TIM” mai ai hpa rai taw nga ai. Dai gaw hpa ta? Myen mung dan Myo mare kaba de mung masa ahkang aya gashun hkat nna lagaw gari gawa rai taw nga ai aten re. Anhte Myu sha baw sang mung masa pati ni mung ahkaw ahkang kaba mai la ai aten re. Myu sha baw sang mung masa pati ni hte rawt malan hpung ni lata gindun nna ahkaw ahkang la mai ai aten mung re. Dai ahkaw ahkang ni hpe galaw na matu dai ning 2015 shaning kaw nah pang taw sai re, rai tim aten majoi shaloi kau jang gaw “ Mung masa balen lunghkrung shachyaw taw ai ni” shanhte ra ai plan hpe shangang shakang kau lu jang gaw hkum sa myit dam nu.
Mung masa ahkang, sut masa ahkang, hpyen masa ahkang ni yawng hpe ndai aten hta lahkrip ra ra galaw la mai nga ai, n-gun shaja la mai nga ai, ra lata poi mahtai hpe sha la nna n-gup mahka nga yang gaw aten loi mi lai mat jang, dai ahkaw ahkang ni akrin akraw rai mat na masa nga wa chye ai ngu tim nshut nga ai.
Masa hpe asan sha galaw ra ai
Anhte myu ni hta mung masa hte masa ma hkra hpe jum nga ai ningbaw ningla ni yawng “San Pra ai masa hpe dan dan leng leng jum tek nna hkan nang hkan sa nga ai ni mung dai san pra ai masa kata hta hkawm sa shamu shamawt ra na rai ga ai. Nkau mi “Federal” tsun nna nkau mi gaw “Awm Dawm Shang Lawt” nga nna tsun jang mung chying mung shawa masha hta myit masa bra mat ai lam byin chye nga ai. Myit masa bra mat na ngu ai lachyum gaw myu sha myit hkrum lam hpe tsun mayu ai nrai nga ai. Mung masa pan dung asan pra nbyin taw ai majaw myit sawn shachyaw la ai lam hta gawng kya mat chye ai lam hpe tsun mayu ai lam rai nga ai. Myit sawn shachyaw la ai lam hta gawng kya mat jang myit hkrum lam hta mung ahtu hkra wa chye nga ai.


text:
BURMA ARMY SHELLING ျမန္မာအစိုးရတပ္၏ လက္နက္ႀကီးပစ္ခတ္မႈေႀကာင့္ ကခ်င္အရပ္သားေသဆုံး
December 27 ya japawt Myen Asuya Hpyen ni gap ai lanak kaba majaw hpyen yen Mung masha Slg Maji Tu asak si hkrum wa sai lam chye lu ai.
Dai hpawt hkying 08:00 a.m hte hkying 09:00 a.m ten laman hta Laiza kawn Dung Hkung mare de Hkai Sun wa yu ai Woi Chyai Hpyen yen masha Slg Maji Tu hte malawm marai( 3)hpe Myen Asuya hpyen ni gap ai Laknak Kaba hkra mat ai lam chye lu ai.
Dai hpawt Hkai sun galaw taw nga ten Bawm Kaba ngoi wa nna hprawng yen ai kaw Slg Maji Tu hte anhte hpe Bawm kaba hte hkra mat ai nga nna mabyin kaw lawm ai Jan Ma Htu kawn chye lu ai.
Kara maga kawn gap bun ai hkrak nchye tim,ya byin ai shara gaw Myen Asuya Lanak Kaba hpyen hpung ni shara la taw ai, Hkang Kai Bum, Loi Kang Bum hte ni ai lam matut chye lu ai.
Marai (4) kaw na, Jan Lamung Kai Ling a hkra maga magyi hpawt hta bawm hkyep hkra sawng nna ya yang Laiza Mung shawa Tsi Rung kaw Tsi Tsi hkam la nga taw sai hpe mung chye lu ai.
Hkala Sawng ai Lamung Kai Ling gaw Ma (2) a Kanu rai nna Woi Chyai Ma Shalet jawng na Sara Num langai rai ai lam mung chye lu ai.
Jan Kai Ling gaw ya yang Sai n-gun grai yawm taw ai nga nna Laiza Mung Shawa Tsi Rung Sara Wun kawn chye lu ai.
Ya yang ginjaw ginra shawng lam post makau de Myen asuya hpyen ni Laknak kaba hte shani shagu gap sharu bun nna hpyen n-gun grai htu nga ai lam matut chye lu ai.